qundao/data-zh-poetry huggingface dataset:
德恒将行以诗见赠因用元韵以见意云
作者：耶律楚材
朝代：金
体裁：五言律诗

国士朝黄屋，无辞路八千。徒嗟苏子困，谁识祢生贤。腰下无金印，山中有翠烟。英雄须有用，勉力待中年。
德新先生惠然见寄佳制二十韵和而谢之
作者：耶律楚材
朝代：金
体裁：古风

当年职都水，曾不入其门。德重文章杰，年高道义尊。虽闻传国士，恨不识王孙。韵语如苏武，离骚类屈原。烟霞供好句，江海入雄吞。意气轻三杰，才名冠八元。著述归至赜，议论探深源。藉藉名虽重，区区席不温。家贫谒鲁肃，国难避王敦。北鄙来云内，西边退吐蕃。勉将严韵继，不得细论文。远害虽君智，全身亦圣恩。大才宜应诏，豪气傲司阍。学识光先哲，风流遗后昆。莫寻三岛客，好谒万松轩。六度真光发，三毒妄影奔。素丝忘染习，古镜去尘昏。炉上飞寒雪，胸中洗热烦。到家浑不识，得象固忘言。心月孤圆处，澄澄泯六根。乙未闰月上休日，玉泉书。
德柔尝许作鞍玉辔且数年矣作诗以督之
作者：耶律楚材
朝代：金
体裁：七言绝句

异物当时许晋卿，几年思渴动诗情。龙庭风细沙堤软，玉辔雕鞍正好行。
怀亲二首·其一
作者：耶律楚材
朝代：金
体裁：七言绝句

黄犬不来愁耿耿，白云望断思依依。欲凭鳞羽传音信，海水西流雁北飞。
怀亲二首·其二
作者：耶律楚材
朝代：金
体裁：五言绝句

黄沙三万里，白发一孀亲。肠断边城月，徘徊照旅人。
怀亲二首·其二
作者：耶律楚材
朝代：金

黄沙三万里，白发一孀亲。肠断边城月，徘徊照旅人。黄犬不来愁耿耿，白云望断思依依。欲凭鳞羽传音信，海水西流雁北飞。
怀古一百韵寄张敏之
作者：耶律楚材
朝代：金
体裁：五言排律

兴亡千古事，胜负一枰棋。感恨空兴叹，悲吟乃赋诗。三皇崇道德，五帝重仁慈。礼废三王谢，权兴五伯漓。焚书嫌孔孟，峻法用高斯。政出人思乱，身亡国亦随。阿房修象魏，徐福觅灵芝。偶语真虚禁，长城信谩为。只知秦失鹿，不觉楚亡骓。约法三章日，恩垂四百基。汉兴学校启，文作典章施。黩武疲中夏，穷兵攘四夷。嗣君恩稍失，刘氏德难衰。新室虽兴难，真人已御期。魏吴将奋起，灵献自荒嬉。贼子权移汉，奸臣坞筑郿。三朝如峙鼎，四海若棼丝。才奉山阳主，已生司马师。仲谋服孟德，葛亮倍曹丕。惟晋成独统，平吴混八维。有初终鲜克，居治乱谁思。蝉鬓充兰掖，羊车绕竹岐。孙谋无远虑，神器委痴儿。国事归椒室，民饥询肉糜。为人昧菽麦，闻蟆问官私。卫瓘尝几谏，何曾已预知。五胡云扰攘，六代电奔驰。川谷流腥血，郊原厌积尸。天光分耀日，地里裂瓜时。历数当归李，驱除暂假隋。西陲开鄯善，东鄙讨高丽。鸾驾如江国，龙舟泛汴漪。锦帆遮水面，粉浪污河湄。府藏金帛积，生灵气力疲。盗贼天下起，章奏禁中欺。海内空龙战，河东有凤姿。元戎展鹰犬，颉利助熊罴。奉表遵朝命，尊王建义旗。经营于盗手，禅让托君辞。豪哲归吾彀，要荒入我羁。太宗真令主，贞观有皇规。正美开元治，俄成天宝悲。曲江还故里，林甫领台司。裂土封三国，缠头爱八姨。霓裳犹未罢，鼙鼓恨来迟。逆寇陵丹阙，君王舍翠眉。两京贼党灭，方镇重权移。朱李元堪叹，石刘亦可嗤。九州重搆乱，五代荐荒饥。辽宋分南北，翁孙讲礼仪。宣和风侈靡，教主德庸卑。背约绝邻好，兴师借寇资。悬知丧唇齿，何事撤籓篱。失地人皆怨，蒙尘悔可追。辽家遵汉制，孔教祖宣尼。焕若文章备，康哉政事熙。朝廷严衮冕，郊庙奏埙篪。校猎温驰射，行营习正奇。南州走玉帛，诸国畏鞭笞。天祚骄人上，朝鲜叛海涯。未终三百祀，不免一朝危。鸭绿金朝起，桑乾玉玺遗。后辽兴大石，西域统龟兹。万里威声震，百年名教垂。武元平宋地，殷礼杂宗姬。治国崇文事，拔贤尚赋词。邦昌君洛汭，刘豫立青淄。大定民兴咏，明昌物适宜。日中须景昃，月满必光亏。肘腋独夫难，丘墟七庙隳。北朝天辅佑，南国俗疮痍。天子潜巡狩，宗臣严守陴。山西尽荆枳，河朔半豺狸。食尽谋安出，兵羸力不支。长围重数匝，久困再周期。太液生秋草，姑苏游野麋。忠臣全节死，馀众入降麾。文献生三子，东丹第八枝。虚名如画饼，遗业学为箕。自笑蓬垂鬓，谁怜雪满髭。抚膺长感慨，搔首几嗟咨。车盖知何处，衣冠问阿谁。自天明下诏，知我素通蓍。发轫装琴剑，登车执策绥。穹庐或白黑，驿骑半黄駓。肥脔白如瓠，琼浆甘似饴。天山连北府，瀚海过西伊。天马穷渤澥，神兵过月氏。感恩承圣敕，寄住到寻罳。春色多红树，秋波总绿陂。不须赊酒饮，随分有驴骑。畎亩栖禾粟，园林足果梨。舂粳光璨玉，煮饭滑流匙。圣祖方轻举，明君应乐推。龙庭陈大礼，原庙献明粢。万国朝金陛，千官列玉墀。求贤为辅弼，举我忝丞疑。才德真为慊，颠危不解持。愿从麋鹿性，岂恋凤凰池。投老谁为伴，黄山有敏之。
思亲二首
作者：耶律楚材
朝代：金

老母琴书老自娱，吾山侧近结蘧庐。鬓边尚结辟兵发，箧内犹存教子书。幼稚已能学土梗，老兄犹未忆鲈鱼。谁知万里思归梦，夜夜随风到故居。昔年不肯卧茅庐，赢得飘萧两鬓疏。醉里莫知身似蝶，梦中不觉我为鱼。故园屈指八千里，老母行年六十馀。何日挂冠辞富贵，少林佳处卜新居。
思亲二首·其一
作者：耶律楚材
朝代：金
体裁：七言律诗

老母琴书老自娱，吾山侧近结蘧庐。鬓边尚结辟兵发，箧内犹存教子书。幼稚已能学土梗，老兄犹未忆鲈鱼。谁知万里思归梦，夜夜随风到故居。
思亲二首·其二
作者：耶律楚材
朝代：金
体裁：七言律诗

昔年不肯卧茅庐，赢得飘萧两鬓疏。醉里莫知身似蝶，梦中不觉我为鱼。故园屈指八千里，老母行年六十馀。何日挂冠辞富贵，少林佳处卜新居。
思亲有感
作者：耶律楚材
朝代：金
体裁：七言律诗

骨肉星分天一涯，萱堂何处忆孤儿。排愁正赖无声乐，遗兴学吟有眼诗。丽句日逐三上尔，香醪时复一中之。前年汉使来西域，笑我星星两鬓丝。
思亲有感二首
作者：耶律楚材
朝代：金

游子栖迟久不归，积年温清阙慈闱。囊中昆仲亲书帖，箧内萱堂手制衣。黄犬不来愁耿耿，白云空望思依依。欲凭鳞羽传安信，绿水西流雁北飞。伶仃万里度西陲，壮岁星星两鬓丝。白雁来时思北阙，黄花开日忆东篱。可怜游子投营晚，正是孀亲倚户时。异域风光恰如故，一消魂处一篇诗。
思亲有感二首·其一
作者：耶律楚材
朝代：金
体裁：七言律诗

游子栖迟久不归，积年温凊阙慈闱。囊中昆仲亲书帖，箧内萱堂手制衣。黄犬不来愁耿耿，白云空望思依依。欲凭鳞羽传安信，绿水西流雁北飞。
思亲有感二首·其一
作者：耶律楚材
朝代：金

游子栖迟久不归，积年温清阙慈闱。囊中昆仲亲书帖，箧内萱堂手制衣。黄犬不来愁耿耿，白云空望思依依。欲凭鳞羽传安信，绿水西流雁北飞。
思亲有感二首·其二
作者：耶律楚材
朝代：金
体裁：七言律诗

伶仃万里度西陲，壮岁星星两鬓丝。白雁来时思北阙，黄花开日忆东篱。可怜游子投营晚，正是孀亲倚户时。异域风光恰如故，一消魂处一篇诗。
思亲用旧韵二首
作者：耶律楚材
朝代：金

前年驿骑过西陲，闻道萱堂鬓已丝。琴断五弦忘旧谱，菊荒三径负疏篱。筵前戏笑知何日，膝下嬉游看几时。欲附一书无处寄，愁边空咏满囊诗。天涯惟仗梦魂归，破梦春风透客帏。灯下几时哦丽句，筵前何日舞斑衣。垂垂塞北行人老，得得江南远信稀。回首故园千万里，倚楼空望白云飞。
思亲用旧韵二首·其一
作者：耶律楚材
朝代：金
体裁：七言律诗

前年驿骑过西陲，闻道萱堂鬓已丝。琴断五弦忘旧谱，菊荒三径负疏篱。筵前戏笑知何日，膝下嬉游看几时。欲附一书无处寄，愁边空咏满囊诗。
思亲用旧韵二首·其二
作者：耶律楚材
朝代：金
体裁：七言律诗

天涯惟仗梦魂归，破梦春风透客帏。灯下几时哦丽句，筵前何日舞斑衣。垂垂塞北行人老，得得江南远信稀。回首故园千万里，倚楼空望白云飞。
思友人
作者：耶律楚材
朝代：金
体裁：七言律诗

落日萧萧万马声，东南回首暮云横。金朋兰友音书绝，玉轸朱弦尘土生。十里春风别野店，五年秋色到边城。云山不碍归飞梦，夜夜随风到玉京。
怨浩然
作者：耶律楚材
朝代：金
体裁：七言律诗

先难后易真交契，醉许醒违盖世情。玉涧白输六居士，升元乌有一先生。昔蒙佳句诚欢忭，今得芳缄且叹惊。一入侯门深似海，骚人空梦帐中声。
感事四首
作者：耶律楚材
朝代：金

富贵荣华若聚沤，浮生浑似水东流。仁人短命嗟颜氏，君子怀疾叹伯牛。未得鸣珂游帝阙，何能骑鹤上扬州。几时摆脱闲缰锁，笑傲烟霞永自由。当年元拟得封侯，一误儒冠入士流。赫赫凤鸾捐腐鼠，区区蛮触战蜗牛。未能离欲超三界，必用麾旄混九州。致主泽民元素志，陈书自荐我无由。得不欣欣失不忧，依然不改旧风流。深藏凤璧无投鼠，好蓄龙泉候买牛。山寺幽居思少室，梅花归梦绕扬州。萱堂温凊十年阙，负米供亲愧仲由。人不知予我不尤，濯缨何必拣清流。良材未试聊耽酒，利器深藏俟割牛。旧政欲传新令尹，新朝不识旧荆州。眉山云迈归商路，痛恪新诗寄子由。
感事四首·其一
作者：耶律楚材
朝代：金
体裁：七言律诗

富贵荣华若聚沤，浮生浑似水东流。仁人短命嗟颜氏，君子怀疾叹伯牛。未得鸣珂游帝阙，何能骑鹤上扬州。几时摆脱闲缰锁，笑傲烟霞永自由。
感事四首·其三
作者：耶律楚材
朝代：金
体裁：七言律诗

得不欣欣失不忧，依然不改旧风流。深藏凤璧无投鼠，好蓄龙泉候买牛。山寺幽居思少室，梅花归梦绕扬州。萱堂温凊十年阙，负米供亲愧仲由。
感事四首·其二
作者：耶律楚材
朝代：金
体裁：七言律诗

当年元拟得封侯，一误儒冠入士流。赫赫凤鸾捐腐鼠，区区蛮触战蜗牛。未能离欲超三界，必用麾旄混九州。致主泽民元素志，陈书自荐我无由。
感事四首·其四
作者：耶律楚材
朝代：金
体裁：七言律诗

人不知予我不尤，濯缨何必拣清流。良材未试聊耽酒，利器深藏俟割牛。旧政欲传新令尹，新朝不识旧荆州。眉山云迈归商路，痛恪新诗寄子由。
慕乐天
作者：耶律楚材
朝代：金
体裁：七言律诗

荆水浑如八节滩，玉泉佳趣类香山。韦编周易忘深意，贝叶佛经送老闲。爽我琴书池五亩，侑人诗酒竹千竿。乐天活计都相似，脂粉独嫌素与蛮。
憩解州邵薛村洪福院
作者：耶律楚材
朝代：金
体裁：七言律诗

天兵南出武阳东，暂解征鞍憩梵宫。玉像巍巍红叶捧，金容奕奕碧纱笼。三秦繁盛如席卷，两晋风流扫地空。惟有真如元不坏，青山依旧白云中。
戊子喜雨用马朝卿韵二首
作者：耶律楚材
朝代：金

酷暑炎炎正不禁，一声雷震酿轻阴。救回南亩十分旱，变作西郊三日霖。遍野桑畴青幄密，连天麦垄绿云深。王孙喜雨登楼宴，贳酒黄垆解带金。生死轮回苦莫禁，不如学道惜分阴。船乘没底聊相渡，云出无心强作霖。不死乡中灵草异，长生劫外紫云深。茅山道士真堪笑，虚费工夫炼五金。
戊子喜雨用马朝卿韵二首·其一
作者：耶律楚材
朝代：金
体裁：七言律诗

酷暑炎炎正不禁，一声雷震酿轻阴。救回南亩十分旱，变作西郊三日霖。遍野桑畴青幄密，连天麦垄绿云深。王孙喜雨登楼宴，贳酒黄垆解带金。
戊子喜雨用马朝卿韵二首·其二
作者：耶律楚材
朝代：金
体裁：七言律诗

生死轮回苦莫禁，不如学道惜分阴。舡乘没底聊相渡，云出无心强作霖。不死乡中灵草异，长生劫外紫云深。茅山道士真堪笑，虚费工夫炼五金。
戊子喜雨用马朝卿韵二首·其二
作者：耶律楚材
朝代：金

生死轮回苦莫禁，不如学道惜分阴。船乘没底聊相渡，云出无心强作霖。不死乡中灵草异，长生劫外紫云深。茅山道士真堪笑，虚费工夫炼五金。
戊子继武川刘抟霄韵
作者：耶律楚材
朝代：金
体裁：七言律诗

不得吾山卧翠霞，西行行遍海之涯。火风地水虽非我，南北东西总是家。驿骑亲驰涉弱水，星轺躬驾过流沙。惟期圣德渐遐迩，不惮龙庭万里赊。
戊子饯非熊仍以吕望磻溪图为赠
作者：耶律楚材
朝代：金
体裁：七言律诗

昨夜白麻降日边，文章领袖远朝天。遥思御座分香赐，更想龙庭命席前。白面书生酬夙志，黑头边帅领新权。非熊应笑非熊老，八十犹然钓渭川。
戏作二首
作者：耶律楚材
朝代：金

苍颜太守领西阳，招引诗人入醉乡。屈眴轻衫裁鸭绿，葡萄新酒泛鹅黄。歌姝窈窕髯遮口，舞妓轻盈眼放光。野客乍来同见惯，春风不足断人肠。太守多才民富强，风光特不让苏杭。葡萄酒熟红珠滴，杷榄花开紫雪香。异域丝簧无律吕，胡姬声调自宫商。人生行乐无如此，何必咨嗟忆故乡。
戏作二首·其一
作者：耶律楚材
朝代：金
体裁：七言律诗

苍颜太守领西阳，招引诗人入醉乡。屈眴轻衫裁鸭绿，葡萄新酒泛鹅黄。歌姝窈窕髯遮口，舞妓轻盈眼放光。野客乍来同见惯，春风不足断人肠。
戏作二首·其二
作者：耶律楚材
朝代：金
体裁：七言律诗

太守多才民富强，风光特不让苏杭。葡萄酒熟红珠滴，杷榄花开紫雪香。异域丝簧无律吕，胡姬声调自宫商。人生行乐无如此，何必咨嗟忆故乡。
戏刘润之
作者：耶律楚材
朝代：金
体裁：七言绝句

休嗔久假不云归，长笑还书是一痴。居士亲行万里地，政须百注杜陵诗。
戏景贤
作者：耶律楚材
朝代：金
体裁：七言绝句

牧犊曾叹雉朝飞，七十无妻是以悲。何事龙冈爱弹此，欲学白傅觅杨枝。
戏秀玉
作者：耶律楚材
朝代：金
体裁：七言律诗

清溪掀倒打油房，五卫凋零三径荒。未信塞翁嗟失马，须知禦寇觅亡羊。东湖菡萏从君赏，西域蒲萄输我尝。各在天涯会何日，临风休忘老髯郎。
戏陈秀玉
作者：耶律楚材
朝代：金
体裁：七言绝句

不见桃源路渺茫，清溪招引到仙乡。湛然幸得齁齁饱，擘与些儿不肯尝。
扈从冬狩
作者：耶律楚材
朝代：金
体裁：古风

天皇冬狩如行兵，白旄一麾长围成。长围不知几千里，蛰龙震慄山神惊。长围布置如圆阵，万里云屯贯鱼进。千群野马杂山羊，赤熊白鹿奔青獐。壮士弯弓殒奇兽，更驱虎豹逐贪狼。独有中书倦游客，放下毡帘诵周易。
扈从旋师道过东胜秦帅席上继杜受之韵
作者：耶律楚材
朝代：金
体裁：五言律诗

去国十年久，还乡两鬓皤。三川犹梗涩，百越正干戈。东胜城无恙，西征事若何。凭高吟望久，樽酒酹长河。
扈从羽猎
作者：耶律楚材
朝代：金
体裁：古风

湛然扈从狼山东，御闲天马如游龙。惊狐突出过飞鸟，霜蹄霹雳飞尘中。马上将军弓挽月，脩尾蒙茸卧残雪。玉翎犹带血模糊，騄駬嘶鸣汗微血。长围四合匝数重，东西驰射奔追风。鸣鞘一震翠华去，满川枕藉皆豺熊。自笑中书老居士，拥鼻微吟弓矢废。向人忍耻乞其馀，瘦兔瘸獐紫驼背。吾儒六艺闻吾书，男儿可废射御乎！明年准备秋山底，试一如皋学射雉。
才卿外郎五年止惠一书
作者：耶律楚材
朝代：金
体裁：七言律诗

五年只得一书题，路远山长梦亦迷。睡老黑甜酣顺北，冷官清淡泊辽西。羡人得志能如虎，笑我乏才粗效鸡。伫看天兵旋北阙，从今不用玉关泥。
旦日示从同仍简忘忧
作者：耶律楚材
朝代：金
体裁：古风

昔我驰星轺，驻车归化城。汝方来抠衣，从同训其名。侍予垂十年，百事无一成。律历且及半，琴道犹未精。禅书置一隅，尚未穷一经。大道若沧海，万古长澄清。酌之而不竭，注之而不盈。偃鼠得满腹，亦足饱鲲鲸。又如大圆镜，历劫长圆明。中间无影像，应物不现形。汉、胡递相照，出没能纵横。又如万钧钟，寂然藏雄声。随叩而即应，圆音自锵铿。小击而小响，大撞而大鸣。又如长明烛，积岁长荧荧。分为百千万，光明如日星。惠之而不费，是为无尽灯。日月照天下，不可语瞽盲。雷霆碎山岳，聋者未曾听。枯木元无花，却怨春不平。作偈以劝汝，可以为盘铭。
旦日遗从祖
作者：耶律楚材
朝代：金
体裁：七言律诗

尘世春风岁又迁，僚属来贺古川前。谁知万法生心上，不觉双毛落鬓边。人生能得几緉屐，文章不直一文钱。威音那畔乾坤别，且道而今是几年。
早行
作者：耶律楚材
朝代：金
体裁：七言律诗

马驼残梦过寒塘，低转银河夜已央。雁迹印开沙岸月，马蹄踏破板桥霜。汤寒卯酒两三盏，引睡新诗四五章。古道迟迟四十里，千山清晓日苍凉。
景贤作诗颇有思归意因和元韵以勉之
作者：耶律楚材
朝代：金
体裁：五言律诗

我访龙冈老，珠玑咳唾间。酒熟香馥馥，琴滑水潺潺。王吉中栽菊，和林也有山。但能心放下，何处不安闲。
景贤召予饮以事不果翌日予访景贤值出予开樽尽醉而归留诗戏之
作者：耶律楚材
朝代：金
体裁：七言绝句

昨朝命我初无兴，今日寻君不在家。不问主人都饮尽，醉吟倒载黑毡车。
李庭训和予诗见寄复用元韵以谢之
作者：耶律楚材
朝代：金
体裁：七言律诗

忝位台司岁月深，中书自笑不如岑。殷周礼乐真予事，唐舜规模本素心。郑五每惭难作相，胥縻终欲强为霖。陇西妙语虚推奖，舒卷寒窗尽日吟。
李庭训和予诗见寄复用元韵以谢之
作者：耶律楚材
朝代：金

忝位台司岁月深，中书自笑不如岑。殷周礼乐真予事，唐舜规模本素心。郑五每惭难作相，胥靡终欲强为霖。陇西妙语虚推奖，舒卷寒窗尽日吟。
松月老人寄诗因用元韵
作者：耶律楚材
朝代：金
体裁：七言律诗

谈禅讲教不知家，芳草漫漫去路差。杓卜虚声禾老鼓，盘星错认洞山麻。全无去就论空色，谁有心情说照遮。松月野僧须荐取，钓鱼人是老玄沙。
梅溪·其一
作者：耶律楚材
朝代：金
体裁：七言绝句

溪畔亭台半劫灰，冰香可惜为谁开。而今已有人为主，折取疏枝寄我来。
梅溪·其一
作者：耶律楚材
朝代：金
体裁：七言绝句

竹边斜出两三枝，月底风前总恁宜。小苑清香无处著，多因勾引玉泉诗。
梅溪·其三
作者：耶律楚材
朝代：金
体裁：七言绝句

寄诗梅甫问平安，彼此天涯耐岁寒。笔力尽衰思意退，算来犹自胜居官。
梅溪·其二
作者：耶律楚材
朝代：金
体裁：七言绝句

湛然垂老不愁贫，得与梅溪作主人。问讯冰华无恙否，香魂应也长精神。
梅溪·其二
作者：耶律楚材
朝代：金
体裁：七言绝句

素餐十稔我胡然，潦倒而今欲避贤。寄与梅溪且宁耐，求归更待两三年。
梅溪·其四
作者：耶律楚材
朝代：金
体裁：七言绝句

溪边酌酒欢无尽，花底横琴兴亦奇。独乐清欢人不识，个中惟有湛然知。
梦中偶得
作者：耶律楚材
朝代：金
体裁：五言绝句

我爱湖山好，茆斋绕涧泉。道人闲受用，不使半文钱。
梦中偶得
作者：耶律楚材
朝代：金
体裁：七言绝句

昔年钩隐索幽奇，只向纵横枝上觅。而今拍手笑呵呵，九九元来九十一。
梦中赠圣安澄老
作者：耶律楚材
朝代：金
体裁：七言绝句

一束三人作一团，了无前后亦无偏。几乎笑杀庞居士，拟问如何便着拳。
槐安席上和张梅韵
作者：耶律楚材
朝代：金
体裁：七言律诗

甘荠五溪人不采，两京高价卖秤斤。君方沦落羞看我，我亦飘零懒问君。人远空残眉上黛，愁深不整鬓边云。谁怜古戍寒窗下，新样梭成织锦文。
次云卿见赠
作者：耶律楚材
朝代：金
体裁：七言律诗

济济千官侍玉宸，尊贤容众更亲亲。风云际会千年少，天地恩私四海均。西狩一苏张掖乱，南巡重变大梁春。车书南北无多日，万里河山宇宙新。
次韵黄华和同年九日诗十首
作者：耶律楚材
朝代：金

秋香真可人，不为无人改。自惭寒昔盟，东篱子空待。我独摇酒卮，不得寒英采。临风望故园，参商二十载。西风残日秋，有客嗟幽独。偶尔得香醪，凄然忆霜菊。世态屡迁变，人生多返复。十年一梦中，犹未黄粱熟。无花复无蝶，不似今秋穷。黄花岁岁别，九日年年同。我居北海南，子在西山东。公余会何日，一醉闲愁空。当年别吾山，曾与黄华期。富贵非予志，卜筑临东篱。今也违初心，知我者其谁。挂冠犹未遂，寄此相思诗。无意恋三公，有心辞驷马。洛阳失金谷，闾山有别野。芳酒泻盈樽，秋香折盈把。沈醉卧西风，不让梨花下。汨没红尘中，辜负黄华秋。林泉与朝市，试问孰为优。胡然久沈首，令我心悠悠。酷思山水乐，梦寐空神游。岁月不我与，弹指及衰年。平生谙万事，抵死参重玄。因缘不可滞，慎毋法自然。两边都不立，别有壶中天。无知岂真知，无见非真见。遮照玄纵横，机关千万变。虎口几横身，临敌经百战。三折为良医，一交学一便。五流分洞下，一派起湖南。春水无心碧，秋山著意岚。临济真颠汉，曹山放酒酣。许多闲伎俩，仔细好生参。水外犹逢水，山前更有山。元知非内外，更不在中间。测海才盈掬，窥天见一斑。枢机谩竭世，一笔请君删。
次韵黄华和同年九日诗十首·其一
作者：耶律楚材
朝代：金
体裁：古风

秋香真可人，不为无人改。自惭寒昔盟，东篱子空待。我独摇酒卮，不得寒英采。临风望故园，参商二十载。
次韵黄华和同年九日诗十首·其七
作者：耶律楚材
朝代：金
体裁：古风

岁月不我与，弹指及衰年。平生谙万事，抵死参重玄。因缘不可滞，慎毋法自然。两边都不立，别有壶中天。
次韵黄华和同年九日诗十首·其三
作者：耶律楚材
朝代：金
体裁：古风

无花复无蝶，不似今秋穷。黄花岁岁别，九日年年同。我居北海南，子在西山东。公余会何日，一醉闲愁空。
次韵黄华和同年九日诗十首·其九
作者：耶律楚材
朝代：金
体裁：古风

五流分洞下，一派起湖南。春水无心碧，秋山著意岚。临济真颠汉，曹山放酒酣。许多闲伎俩，仔细好生参。
次韵黄华和同年九日诗十首·其二
作者：耶律楚材
朝代：金
体裁：古风

西风残日秋，有客嗟幽独。偶尔得香醪，凄然忆霜菊。世态屡迁变，人生多返复。十年一梦中，犹未黄粱熟。
次韵黄华和同年九日诗十首·其五
作者：耶律楚材
朝代：金
体裁：古风

无意恋三公，有心辞驷马。洛阳失金谷，闾山有别野。芳酒泻盈樽，秋香折盈把。沈醉卧西风，不让梨花下。
次韵黄华和同年九日诗十首·其八
作者：耶律楚材
朝代：金
体裁：古风

无知岂真知，无见非真见。遮照玄纵横，机关千万变。虎口几横身，临敌经百战。三折为良医，一交学一便。
次韵黄华和同年九日诗十首·其六
作者：耶律楚材
朝代：金
体裁：古风

汨没红尘中，辜负黄华秋。林泉与朝市，试问孰为优。胡然久沈首，令我心悠悠。酷思山水乐，梦寐空神游。
次韵黄华和同年九日诗十首·其十
作者：耶律楚材
朝代：金
体裁：古风

水外犹逢水，山前更有山。元知非内外，更不在中间。测海才盈掬，窥天见一斑。枢机谩竭世，一笔请君删。
次韵黄华和同年九日诗十首·其四
作者：耶律楚材
朝代：金
体裁：古风

当年别吾山，曾与黄华期。富贵非予志，卜筑临东篱。今也违初心，知我者其谁。挂冠犹未遂，寄此相思诗。
武川摩诃院创建瑞像殿疏
作者：耶律楚材
朝代：金
体裁：七言绝句

邦人创刻旃檀像，寺众新修窣堵波。两段因缘非细事，成功须仗大檀那。
武川摩诃院请为功德主
作者：耶律楚材
朝代：金
体裁：七言绝句

昔日南游又五春，马蹄踏遍武川尘。而今却到经行处，且与摩诃作主人。
河中春游有感五首
作者：耶律楚材
朝代：金

西胡搆室未全终，又见颓垣绕故墉。绿苑连延花万树，碧堤回曲水千重。不图舌鼓谈非马，甘分躬耕学卧龙。粝食粗衣聊自足，登高舒啸乐吾慵。异域河中春欲终，园林深密锁颓墉。东山雨过空青叠，西苑花残乱翠重。杷榄碧枝初着子，葡萄绿架已缠龙。等閒春晚芳菲歇，叶底翩翩困蝶慵。坎止流行以待终，幽人射隼上高墉。穷通世路元多事，艰险机关有几重。百尺苍枝藏病鹤，三冬蛰窟闭潜龙。琴书便结忘言友，治圃耘蔬自养慵。西域渠魁运已终，天兵所指破金墉。崇朝驲骑驰千里，一夜捷书奏九重。鞭策不须施犬马，庙堂良算足夔龙。北窗高卧薰风里，尽任他人笑我慵。重玄叩击数年终，大道难窥万仞墉。旧信不来青鸟远，故山犹忆白云重。自知勋业输雏凤，且学心神似老龙。忙里偷闲谁似我，兵戈横荡得疏慵。
河中春游有感五首·其一
作者：耶律楚材
朝代：金
体裁：七言律诗

西胡搆室未全终，又见颓垣绕故墉。绿苑连延花万树，碧堤回曲水千重。不图舌鼓谈非马，甘分躬耕学卧龙。粝食粗衣聊自足，登高舒啸乐吾慵。
河中春游有感五首·其三
作者：耶律楚材
朝代：金
体裁：七言律诗

坎止流行以待终，幽人射隼上高墉。穷通世路元多事，艰险机关有几重。百尺苍枝藏病鹤，三冬蛰窟闭潜龙。琴书便结忘言友，治圃耘蔬自养慵。
河中春游有感五首·其二
作者：耶律楚材
朝代：金
体裁：七言律诗

异域河中春欲终，园林深密锁颓墉。东山雨过空青叠，西苑花残乱翠重。杷榄碧枝初着子，葡萄绿架已缠龙。等閒春晚芳菲歇，叶底翩翩困蝶慵。
河中春游有感五首·其五
作者：耶律楚材
朝代：金
体裁：七言律诗

重玄叩击数年终，大道难窥万仞墉。旧信不来青鸟远，故山犹忆白云重。自知勋业输雏凤，且学心神似老龙。忙里偷闲谁似我，兵戈横荡得疏慵。
河中春游有感五首·其四
作者：耶律楚材
朝代：金
体裁：七言律诗

西域渠魁运已终，天兵所指破金墉。崇朝驲骑驰千里，一夜捷书奏九重。鞭策不须施犬马，庙堂良算足夔龙。北窗高卧薰风里，尽任他人笑我慵。
河中游西园四首
作者：耶律楚材
朝代：金

河中春晚我邀宾，诗满云笺酒满巡。对景怕看红日暮，临池羞照白头新。柳添翠色侵凌草，花落馀香著莫人。且著新诗与芳酒，西园佳处送残春。河中风物出乎伦，闲命金兰玉斝巡。半笑梨花琼脸嫩，轻颦杨柳翠眉新。衔泥紫燕先迎客，偷蕊黄蜂远趁人。日日西园寻胜概，莫教辜负客城春。几年萍梗困边城，闲步西园试一巡。圆沼印空明镜瑩，芳莎藉地翠茵新。幽禽有意如留客，野卉多情解笑人。屈指知音今有几，与谁同享瓮头春。金鼓銮舆出陇秦，驱驰八骏又西巡。千年际会风云异，一代规模宇宙新。西域兵来擒伪主，东山诏下起幽人。股肱元首明良世，高拱垂衣寿万春。
河中游西园四首·其一
作者：耶律楚材
朝代：金
体裁：七言律诗

河中春晚我邀宾，诗满云笺酒满巡。对景怕看红日暮，临池羞照白头新。柳添翠色侵凌草，花落馀香著莫人。且著新诗与芳酒，西园佳处送残春。
河中游西园四首·其三
作者：耶律楚材
朝代：金

几年萍梗困边城，闲步西园试一巡。圆沼印空明镜瑩，芳莎藉地翠茵新。幽禽有意如留客，野卉多情解笑人。屈指知音今有几，与谁同享瓮头春。
河中游西园四首·其三
作者：耶律楚材
朝代：金
体裁：七言律诗

几年萍梗困边城，闲步西园试一巡。圆沼印空明镜莹，芳莎藉地翠茵新。幽禽有意如留客，野卉多情解笑人。屈指知音今有几，与谁同享瓮头春。
河中游西园四首·其二
作者：耶律楚材
朝代：金
体裁：七言律诗

河中风物出乎伦，闲命金兰玉斝巡。半笑梨花琼脸嫩，轻颦杨柳翠眉新。衔泥紫燕先迎客，偷蕊黄蜂远趁人。日日西园寻胜概，莫教辜负客城春。
河中游西园四首·其四
作者：耶律楚材
朝代：金
体裁：七言律诗

金鼓銮舆出陇秦，驱驰八骏又西巡。千年际会风云异，一代规模宇宙新。西域兵来擒伪主，东山诏下起幽人。股肱元首明良世，高拱垂衣寿万春。
洞山五位颂（诗题 其二 偏中正
作者：耶律楚材
朝代：金
体裁：七言绝句

区区游子困风尘，就路还家触处真。芳草满川桃李乱，风光全似故园春。
洞山五位颂（诗题 兼中到 其五
作者：耶律楚材
朝代：金
体裁：七言绝句

水穷山尽悬涯外，海角天涯云更遮。撒手转身人不识，回途随分纳些些。
洞山五位颂（诗题 兼中至 其四
作者：耶律楚材
朝代：金
体裁：七言绝句

泾渭同流无间断，华夷一统太平秋。而今水陆舟车混，何碍冰人跨火牛。
洞山五位颂（诗题 正中偏 其一
作者：耶律楚材
朝代：金
体裁：七言绝句

十月澄江彻底冰，梅花江路破瑶英。寒斋冷坐人无寐，雪映书窗一夜明。
洞山五位颂（诗题 正中来 其三
作者：耶律楚材
朝代：金
体裁：七言绝句

石女翩翻鸟道飞，渊明琴上抚冰丝。缓歌劫外阳春曲，慢看盘中白雪词。
洞山五位颂（诗题·正中偏
作者：耶律楚材
朝代：金

十月澄江彻底冰，梅花江路破瑶英。寒斋冷坐人无寐，雪映书窗一夜明。区区游子困风尘，就路还家触处真。芳草满川桃李乱，风光全似故园春。石女翩翻鸟道飞，渊明琴上抚冰丝。缓歌劫外阳春曲，慢看盘中白雪词。泾渭同流无间断，华夷一统太平秋。而今水陆舟车混，何碍冰人跨火牛。水穷山尽悬涯外，海角天涯云更遮。撒手转身人不识，回途随分纳些些。
游河中西园和王君玉韵四首
作者：耶律楚材
朝代：金

万里东皇不失期，园林春老我来迟。漫天柳絮将飞日，遍地梨花半谢时。异域风光特秀丽，幽人佳句自清奇。临风畅饮题玄语，方信无为无不为。清明出郭赴幽期，千里江山丽日迟。花叶不飞风定后，香尘微敛雨馀时。彫镌冰玉诗尤健，挥扫龙蛇字愈奇。好字好诗独我得，不来赓和拟胡为。异域逢君本不期，湛然深恨识君迟。清诗厌世光千古，逸笔惊人自一时。字老本来遵雅淡，吟成元不尚新奇。出伦诗笔服君妙，笑我区区亦强为。风云佳遇未能期，自是鱼龙上钓迟。岩穴潜藏难遁世，尘嚣俯仰且随时。百年富贵真堪叹，半纸功名未足奇。伴我琴书聊自适，生涯此外更何为。
游河中西园和王君玉韵四首·其一
作者：耶律楚材
朝代：金
体裁：七言律诗

万里东皇不失期，园林春老我来迟。漫天柳絮将飞日，遍地梨花半谢时。异域风光特秀丽，幽人佳句自清奇。临风畅饮题玄语，方信无为无不为。
游河中西园和王君玉韵四首·其三
作者：耶律楚材
朝代：金
体裁：七言律诗

异域逢君本不期，湛然深恨识君迟。清诗厌世光千古，逸笔惊人自一时。字老本来遵雅淡，吟成元不尚新奇。出伦诗笔服君妙，笑我区区亦强为。
游河中西园和王君玉韵四首·其二
作者：耶律楚材
朝代：金
体裁：七言律诗

清明出郭赴幽期，千里江山丽日迟。花叶不飞风定后，香尘微敛雨馀时。彫镌冰玉诗尤健，挥扫龙蛇字愈奇。好字好诗独我得，不来赓和拟胡为。
游河中西园和王君玉韵四首·其四
作者：耶律楚材
朝代：金
体裁：七言律诗

风云佳遇未能期，自是鱼龙上钓迟。岩穴潜藏难遁世，尘嚣俯仰且随时。百年富贵真堪叹，半纸功名未足奇。伴我琴书聊自适，生涯此外更何为。
燕京大觉禅寺奥公乞经藏记既成以诗戏之
作者：耶律楚材
朝代：金
体裁：七言律诗

词源老去苦无多，强著闲文赞释迦。遒健兔毫生月窟，光明茧纸出新罗。茶炉几瓣龙涎烬，玉板十分凤墨磨。此起科差真可笑，湛然陪酒更陪歌。
爱子金柱索诗
作者：耶律楚材
朝代：金
体裁：七言律诗

文献阴功绝比伦，昆虫草木尽承恩。我为北阙十年客，汝是东丹九世孙。致主泽民宜务本，读书学道好穷源。他时辅翼英雄主，珥笔承明策万言。
爱栖岩弹琴声法二绝
作者：耶律楚材
朝代：金

须信希声是大音，猱多则乱吟多淫。世人不识栖岩意，祗爱时宜热闹琴。多著吟猱热客耳，强生取与媚俗情。纯音简易谁能识，却道岩栖无木声。
爱栖岩弹琴声法二绝·其一
作者：耶律楚材
朝代：金
体裁：七言绝句

须信希声是大音，猱多则乱吟多淫。世人不识栖岩意，祗爱时宜热闹琴。
爱栖岩弹琴声法二绝·其二
作者：耶律楚材
朝代：金
体裁：七言绝句

多著吟猱热客耳，强生取与媚俗情。纯音简易谁能识，却道岩栖无木声。
狼山宥猎
作者：耶律楚材
朝代：金
体裁：古风

君不见武皇校猎长杨里，子云作赋誇奢靡；又不见开元讲武骊山傍，庐陵修史讥禽荒。二君所为不足法，徒令千载人雌黄。吾皇巡狩行周礼，长围一合三千里。白羽飞空金镝鸣，狡兔雄狐应弦死。翠华驻跸传丝纶，四开汤网无掩群。天子恩波沐禽兽，狼山草木咸忻忻。
王屋道中
作者：耶律楚材
朝代：金
体裁：七言律诗

胜克河中号令齐，神兵入自太行西。昏昏烟锁天坛暗，漠漠云埋王屋低。风软却教冰泛水，寒轻还使雪成泥。行吟想像覃怀景，多少梅花坼玉溪。
王屋道中
作者：耶律楚材
朝代：金
体裁：七言绝句

雪岭风林度古关，画图曾见晋名贤。而今好倩丹青手，添我龙钟一湛然。
琴道喻五十韵以勉忘忧进道
作者：耶律楚材
朝代：金
体裁：古风

昔我学鼓琴，豪气凌青天。轻笑此小技，何必师成连。宝架翻旧谱，对谱寻冰弦。自弹数十弄，以为无差肩。有客来劝予，因举庄生篇。时君方诵书，轮扁居其前。释椎而入请，何故读残编。上古已久矣，不得见圣贤。遗书糟粕馀，与道云泥悬。臣年七十秋，双鬓如垂绵。斲轮固小巧，巧性非方圆。心手两相应，不能语子焉。是知圣人道，安得形言诠。至今千载间，此论不可迁。琴书纸上语，妙趣焉能传？不学妄穿凿，是为谁之愆。今方谒弭君，服膺乃拳拳。相对授指诀，初请歌水仙。吟猱不踰矩，节奏能平平。起伏与神会，态状如云烟。朝夕从之游，琴事得大全。小艺尚如此，大道宁不然。当年嗜佛书，经论穷疏笺。公案助谈柄，卖弄猾头禅。一遇万松师，驽骀蒙策鞭。委身事洒扫，抠衣且三年。圆教摄万法，始觉担板偏。回视平昔学，尚未及埃涓。渐能入堂奥，稍稍穷高坚。疑团一旦碎，桶底七八穿。洪炉片雪飞，石上栽白莲。佛祖立下风，俯视威音先。忘忧西域时，师我求真筌。经今十五春，进退犹迁延。望涯自退缩，甘心嗟无缘。将求无价宝，未肯酬一钱。未启半篑土，欲酌九仞泉。美玉付良工，良工得雕镌。良金不受冶，徒费炉韝煽。闻君近好琴，停烛夜不眠。弹之未期月，曲调能相联。君初未弹时，曾不知勾蠲。学道亦如此，惟患无精专。谁无摩尼珠，谁无般若船。立志勿犹豫，叩参宜勉旃。他时大彻悟，沛然如决川。毛端吞巨海，芥子含大千。瞬息一世过，生死相萦缠。此生不得觉，旷劫徒悲煎。吾言真药石，疗子沈疴痊。
用万松老人韵作十诗寄郑景贤
作者：耶律楚材
朝代：金

毡庐同抵足，谈道月西沈。议论馨香发，文章蕴藉深。正便边氏腹，不上谪仙襟。自得逍遥意，何须泊邓林。丰城三尺剑，神气尚埋沈。确论穿杨的，生机劈筈深。天真贮便腹，浩气塞征襟。伫看泽天下，清风冠士林。破船无渗漏，流水不能沈。雾锁青山秀，花藏古径深。白云陪野兴，晴月洗烦襟。绝后重苏息，飞花枯木林。隐隐三星出，依依片月沈。鹤飞辽海阔，猿啸楚山深。柳色云沾袖，芦花雪满襟。普天秋意露，一叶坠梧林。玄珠罗帐密，寒鼎篆烟沈。翡翠疏帘隔，琉璃古殿深。本来无垢体，何必拂尘襟。斫却蟾中桂，方成假若林。鳌饵不须针，聊将玉线沈。须弥犹未大，渤海岂为深。悟后牛穿鼻，迷时马有襟。弋人何所慕，幽鸟在嵩林。个事不容针，迷途自陆沈。西天三步远，东海一杯深。凉月盛玄钵，轻云剪素襟。曹溪无一滴，波浪沸禅林。流波无放荡，死水暮平沈。机尽方钩隐，纶空正钓深。赤心休惜口，青眼好开襟。误捉溪中月，人人似翰林。梦觉方知错，生平自屈沈。涤尘千㵎外，遗照乱松深。柳带缝穿屣，荷衣缀破襟。寂寥选佛味，何似宴琼林。渔家何足好，乘兴一钩沈。路僻苍苔滑，舟横古渡深。小晴掀箬笠，微雨整蓑襟。梦断知何处，寒潮没晚林。
用万松老人韵作十诗寄郑景贤·其一
作者：耶律楚材
朝代：金
体裁：五言律诗

毡庐同抵足，谈道月西沈。议论馨香发，文章蕴藉深。正便边氏腹，不上谪仙襟。自得逍遥意，何须泊邓林。
用万松老人韵作十诗寄郑景贤·其七
作者：耶律楚材
朝代：金
体裁：五言律诗

个事不容针，迷途自陆沈。西天三步远，东海一杯深。凉月盛玄钵，轻云剪素襟。曹溪无一滴，波浪沸禅林。
用万松老人韵作十诗寄郑景贤·其三
作者：耶律楚材
朝代：金
体裁：五言律诗

破船无渗漏，流水不能沈。雾锁青山秀，花藏古径深。白云陪野兴，晴月洗烦襟。绝后重苏息，飞花枯木林。
用万松老人韵作十诗寄郑景贤·其九
作者：耶律楚材
朝代：金

梦觉方知错，生平自屈沈。涤尘千㵎外，遗照乱松深。柳带缝穿屣，荷衣缀破襟。寂寥选佛味，何似宴琼林。
用万松老人韵作十诗寄郑景贤·其九
作者：耶律楚材
朝代：金
体裁：五言律诗

梦觉方知错，生平自屈沈。涤尘千涧外，遗照乱松深。柳带缝穿屣，荷衣缀破襟。寂寥选佛味，何似宴琼林。
用万松老人韵作十诗寄郑景贤·其二
作者：耶律楚材
朝代：金
体裁：五言律诗

丰城三尺剑，神气尚埋沈。确论穿杨的，生机劈筈深。天真贮便腹，浩气塞征襟。伫看泽天下，清风冠士林。
用万松老人韵作十诗寄郑景贤·其五
作者：耶律楚材
朝代：金
体裁：五言律诗

玄珠罗帐密，寒鼎篆烟沈。翡翠疏帘隔，琉璃古殿深。本来无垢体，何必拂尘襟。斫却蟾中桂，方成假若林。
用万松老人韵作十诗寄郑景贤·其八
作者：耶律楚材
朝代：金
体裁：五言律诗

流波无放荡，死水暮平沈。机尽方钩隐，纶空正钓深。赤心休惜口，青眼好开襟。误捉溪中月，人人似翰林。
用万松老人韵作十诗寄郑景贤·其六
作者：耶律楚材
朝代：金
体裁：五言律诗

鳌饵不须针，聊将玉线沈。须弥犹未大，渤海岂为深。悟后牛穿鼻，迷时马有襟。弋人何所慕，幽鸟在嵩林。
用万松老人韵作十诗寄郑景贤·其十
作者：耶律楚材
朝代：金
体裁：五言律诗

渔家何足好，乘兴一钩沈。路僻苍苔滑，舟横古渡深。小晴掀箬笠，微雨整蓑襟。梦断知何处，寒潮没晚林。
用万松老人韵作十诗寄郑景贤·其四
作者：耶律楚材
朝代：金
体裁：五言律诗

隐隐三星出，依依片月沈。鹤飞辽海阔，猿啸楚山深。柳色云沾袖，芦花雪满襟。普天秋意露，一叶坠梧林。
用刘正叔韵
作者：耶律楚材
朝代：金
体裁：七言律诗

参叩松轩积有年，光尘融泄一愚贤。视民每羡如刍狗，治国常思烹小鲜。只道牛边休执杖，谁知琴上亦忘弦。湛然稍异香山老，不学空门不学仙。
用刘润之乞冠韵
作者：耶律楚材
朝代：金
体裁：五言律诗

隐逸养幽慵，飘萧两鬓蓬。角巾折暮雨，醉帽落秋风。避暑挂石上，衔杯鹿酒中。忘机任真率，露顶向王公。
用刘润之韵
作者：耶律楚材
朝代：金
体裁：七言律诗

个中消息本忘言，一念从渠一万年。大地遍开皆是水，顽石不击固无烟。成佛莫落谢公后，建业从教祖氏先。万法悉从心地起，元来祸福不由天。
用前韵感事二首
作者：耶律楚材
朝代：金

称斤甘荠卖京西，谁信无人采五溪。鹏异众禽全六翮，麟殊凡兽具五蹄。昔年学道宗夫子，盈科后追如流水。蛰龙犹未试风雷，萍泛蓬飘而至此。缊袍甘分百结重，不学乱世奸人雄。忘忧乐道志不二，守穷待变变则通。岁寒松柏苍苍直，摩云直待高千尺。桃李无言蹊自成，此君冷淡人何寂。生平耻与哙伍行，杜门养拙安天常。泽民致主本予志，素愿未酬予恐惶。否塞未能交下上，何日亨通变爻象。不图廊庙为三公，安得林泉参百丈。居士身穷道不穷，庸人非异是所同。笔头解作万言策，人皆笑我劳无功。流落遐荒淹岁月，赢得飘萧双鬓雪。谋生太拙君勿嗤，不如嗣宗学锻铁。金乌日日东飞西，滔滔绿水流长溪。流波一去不复返，逐日恨无八骏蹄。穷理达生独孔子，叹夫逝者如斯水。岁不我与其奈何，两鬓星星尚如此！曩时凿破藩垣重，泽民济世学英雄。风云未会我何往，天地大否途难通。霜匣神剑苍龙直，切玉如泥长数尺。利器深藏人未知，丰城埋没神光寂。读书一目下数行，金石其心学正常。学术忠义两无用，道之将丧予忧惶。有意攀龙不得上，徒劳牙角拔犀象。唯思仁义济苍生，岂为珍羞列方丈。箪瓢陋巷甘孤穷，鸿鹄安与燕雀同。天与之才不与地，反令竖子成其功。安得光明依日月，功名未立头如雪。问君此错若为多，使尽二十四州铁。
用前韵感事二首·其一
作者：耶律楚材
朝代：金
体裁：古风

称斤甘荠卖京西，谁信无人采五溪。鹏异众禽全六翮，麟殊凡兽具五蹄。昔年学道宗夫子，盈科后追如流水。蛰龙犹未试风雷，萍泛蓬飘而至此。缊袍甘分百结重，不学乱世奸人雄。忘忧乐道志不二，守穷待变变则通。岁寒松柏苍苍直，摩云直待高千尺。桃李无言蹊自成，此君冷淡人何寂。生平耻与哙伍行，杜门养拙安天常。泽民致主本予志，素愿未酬予恐惶。否塞未能交下上，何日亨通变爻象。不图廊庙为三公，安得林泉参百丈。居士身穷道不穷，庸人非异是所同。笔头解作万言策，人皆笑我劳无功。流落遐荒淹岁月，赢得飘萧双鬓雪。谋生太拙君勿嗤，不如嗣宗学锻铁。
用前韵感事二首·其二
作者：耶律楚材
朝代：金
体裁：古风

金乌日日东飞西，滔滔绿水流长溪。流波一去不复返，逐日恨无八骏蹄。穷理达生独孔子，叹夫逝者如斯水。岁不我与其奈何，两鬓星星尚如此！曩时凿破藩垣重，泽民济世学英雄。风云未会我何往，天地大否途难通。霜匣神剑苍龙直，切玉如泥长数尺。利器深藏人未知，丰城埋没神光寂。读书一目下数行，金石其心学正常。学术忠义两无用，道之将丧予忧惶。有意攀龙不得上，徒劳牙角拔犀象。唯思仁义济苍生，岂为珍羞列方丈。箪瓢陋巷甘孤穷，鸿鹄安与燕雀同。天与之才不与地，反令竖子成其功。安得光明依日月，功名未立头如雪。问君此错若为多，使尽二十四州铁。
用前韵送王君玉西征二首
作者：耶律楚材
朝代：金

湛然送客河中西，乘兴何妨过虎溪。清茶佳果饯行路，远胜浊酒烹驼蹄。结交须结真君子，君子之交淡如水。一从西域识君侯，倾盖交欢忘彼此。当年君卧东山重，守雌默默元知雄。五车书史岂劳力，六韬三略无不通。诗咏珠玑无价直，青囊更有琴三尺。奉命西来典重兵，不得茅斋乐真寂。鱼丽大阵兵成行，行师布置非寻常。先生应诏入西域，一军骇异皆惊惶。武皇习战昆明上，欲讨昆明致犀象。吾皇兵过海西边，气压炎刘千万丈。先生一展才略穷，百蛮冠带文轨同。威德洋洋震天下，大功不宰方为功。隐居自有东山月，风拂松花落香雪。退身参到未生前，方信秤锤原是铁。先生应诏将征西，湛然送客涉深溪。徘徊一舍未忍去，兵车暂驻天驹蹄。犹忆今春送君子，桃李无言映流水。寒暑推迁奈老何，秋风革律重来此。关山险僻重复重，西门雪耻须豪雄。定远奇功正今日，车书混一华夷通。先生纯德如矢直，讵为直寻而枉尺。功成莫恋声利场，便好回头乐玄寂。故山旧忆松千行，奇峰怪石元异常。前日盟言犹在耳，猿鹤思怨空悲惶。我掷直钩鱼不上，须信游鳞畏龙象。冥鸿一举腾秋空，谁羡文章光万丈。道兮人作非天穷，区区何必较异同。语默行藏在乎我，退身奚论无成功。安东幸有闾山月，万顷松风万山雪。收拾琴书归去来，修心须要金成铁。
用前韵送王君玉西征二首·其一
作者：耶律楚材
朝代：金
体裁：古风

湛然送客河中西，乘兴何妨过虎溪。清茶佳果饯行路，远胜浊酒烹驼蹄。结交须结真君子，君子之交淡如水。一从西域识君侯，倾盖交欢忘彼此。当年君卧东山重，守雌默默元知雄。五车书史岂劳力，六韬三略无不通。诗咏珠玑无价直，青囊更有琴三尺。奉命西来典重兵，不得茅斋乐真寂。鱼丽大阵兵成行，行师布置非寻常。先生应诏入西域，一军骇异皆惊惶。武皇习战昆明上，欲讨昆明致犀象。吾皇兵过海西边，气压炎刘千万丈。先生一展才略穷，百蛮冠带文轨同。威德洋洋震天下，大功不宰方为功。隐居自有东山月，风拂松花落香雪。退身参到未生前，方信秤锤原是铁。
用前韵送王君玉西征二首·其二
作者：耶律楚材
朝代：金
体裁：古风

先生应诏将征西，湛然送客涉深溪。徘徊一舍未忍去，兵车暂驻天驹蹄。犹忆今春送君子，桃李无言映流水。寒暑推迁奈老何，秋风革律重来此。关山险僻重复重，西门雪耻须豪雄。定远奇功正今日，车书混一华夷通。先生纯德如矢直，讵为直寻而枉尺。功成莫恋声利场，便好回头乐玄寂。故山旧忆松千行，奇峰怪石元异常。前日盟言犹在耳，猿鹤思怨空悲惶。我掷直钩鱼不上，须信游鳞畏龙象。冥鸿一举腾秋空，谁羡文章光万丈。道兮人作非天穷，区区何必较异同。语默行藏在乎我，退身奚论无成功。安东幸有闾山月，万顷松风万山雪。收拾琴书归去来，修心须要金成铁。
用张道亨韵
作者：耶律楚材
朝代：金
体裁：古风

大安之季君政乖，屯爻用事符云雷。边军骄懦望风溃，燕南赵北飞兵埃。民财已竭转输困，元元思治如望梅。太白经天守帝座，长星勾巳坼中台。玄台密表告天道，灾妖变异无不该。奸臣搆祸谋不轨，鱼鳞鳞首侵宸阶。喋血京师万人死，君臣自此相嫌猜。居庸失守紫荆破，天兵掣电腾八垓。潜议迁都避凶祸，衔枚半夜宫门开。河表偷生聊自固，京城留后除行台。力穷食尽计安出，元戎守节甘自栽。虬龙奋迅脱大难，微波沈滞独黄能。王师神武本不杀，一发鹿台能散财。威声远震陕洛惧，势同拉朽如枯摧。髯公退缩养愚拙，白麻一旦天边来。万里龙庭谒天子，轺车轧轧风尘埋。言轻无用自缄嘿，浮沈鹓鹭相趋陪。布幕毡庐庇风雨，日中一食如持斋。瀚海波声寒汹涌，金山峰势高崔嵬。十年行役亦艰苦，盐车强驾同驽骀。美湩如饴润喉吻，仃伶独拨寒炉灰。故园梦断几千里，燕然回首白云堆。弹铗悲歌望明月，山城明月空徘徊。往事如丝不敢忆，令人感慨生馀哀。圣人继运践九五，欢声腾沸天之涯。万国梯航喜奔走，币帛交列陈琼瑰。天子恩威溢中外，远迩翕然无不怀。四民乐业庶政举，宗臣戮力诸王谐。行殿受朝设钟鼓，明堂祭祀陈大罍。卿云轮菌自纷郁，妖星不复侵天街。否道已穷受诸泰，人心已顺天心回。制度一新从简略，禁网疏阔如天恢。贤材尚隐若冥雁，区区弋人何慕哉。自惭忝位司钧轴，可怜多士无梯媒。愿学留侯引年去，不与赤松游蓬莱。闾阳旧隐度残朽，扁舟蓑笠江湖崖。
用昭禅师韵二首·其一
作者：耶律楚材
朝代：金
体裁：七言律诗

银钩全似赵周臣，诗比黄华格调新。道眼点开言外句，禅心说破劫前春。山中跛挈无为客，林下逍遥自在人。不犯清波垂钓处，卧龙随手出龙津。
用昭禅师韵二首·其二
作者：耶律楚材
朝代：金
体裁：七言绝句

圣德洋洋雨露零，虫鱼草木总欢荣。妖氛敛祸尧风扇，外道消声佛日明。
用曹桢韵
作者：耶律楚材
朝代：金
体裁：七言律诗

征南都护得旋旆，平北将军已罢师。寰海讴歌归大舜，明堂钟鼓奏咸池。咸阳父老倾心日，鲁国书生得志时。收拾琴书我归去，朝廷人物有皋夔。
用李君实韵
作者：耶律楚材
朝代：金
体裁：七言律诗

多病逢秋苦未宜，天涯屈指故人稀。尘飞沧海悲人世，梦断黄粱笑锦衣。静乐浮荣难两得，宦情归兴本相违。高山流水无穷思，抚弄丝桐为发挥。
用李德恒韵
作者：耶律楚材
朝代：金
体裁：七言律诗

吾子栖迟尚布衣，挑灯弹铗壮歌悲。阮生固已开青眼，马氏元来有白眉。运拙巢由真可慕，时亨房杜不难为。男儿用舍奚忧喜，三径耕耘足自资。
用李德恒韵寄景贤
作者：耶律楚材
朝代：金
体裁：七言律诗

牢落十年扈御营，瑶琴忘尽水仙声。酷思诗酒闲中乐，见说干戈梦里惊。林下因缘千古重，人间富贵一钱轻。此身未退心先退，独有龙冈识我情。
用李邦瑞韵
作者：耶律楚材
朝代：金
体裁：七言律诗

沈沈北海雪波深，老眼增明寸碧琴。未得一江活物水，何酬四海望云心。我生有遇千年会，自愧难为三日霖。吾子佞然虚赞德，临风羞继谪仙吟。
用梁斗南韵
作者：耶律楚材
朝代：金
体裁：七言律诗

丁年学道道难成，却得中原浪播名。否德自惭调鼎鼐，微才不可典玑衡。谁知东海潜姜望，好向南阳起孔明。收拾琴书作归计，玉泉佳处老馀生。
用樗轩散人韵谢秀玉先生见惠东坡杖
作者：耶律楚材
朝代：金
体裁：七言绝句

圆方顶足法高卑，五九苍苍老节奇。一日湛然获二宝，东坡铁杖寂通诗。
用盐政姚德宽韵
作者：耶律楚材
朝代：金
体裁：七言律诗

乃祖开元柱石臣，云孙髣髴玉麒麟。从来德炙舆人口，此日恩沾圣世春。欲草荐书学北海，未开东阁愧平津。而今且试调羹手，伫看沙堤继旧尘。
用秀玉韵
作者：耶律楚材
朝代：金
体裁：七言律诗

七尺乌虬乳节坚，清溪寄我我忻然。敢轻黑铁三十两，远胜黄金百万钱。好句君堪坡老敌，清诗予负定公先。他年携此林泉去，静倚松轩诵大全。
用薛正之韵
作者：耶律楚材
朝代：金
体裁：七言律诗

无德惭为天下先，湖山归计好加鞭。霜深尚有篱边菊，风劲全无叶底蝉。三弄瑶琴歌素月，一樽浊酒醉苍烟。凤池分付夔龙去，万顷潇湘属湛然。
示从智
作者：耶律楚材
朝代：金
体裁：四言诗

知人者明，自知者智。仁人一言，溥哉其利。
示忘忧
作者：耶律楚材
朝代：金
体裁：七言绝句

历代兴亡数张纸，千年胜负一盘棋。因而识破人间梦，始信空门一著奇。
示石州刘企贤
作者：耶律楚材
朝代：金
体裁：七言律诗

西州来索湛然诗，笑点霜毫录鄙辞。底事行藏元有数，斯文否泰本由时。硕材未信明君弃，雅操何惭暴吏欺。此语颇涉人忌讳，等閒勿使细民知。
祝忘忧居士寿
作者：耶律楚材
朝代：金
体裁：七言律诗

酷似燕山窦十郎，灵椿初老桂枝芳。两朝厚遇垂千稔，一日清明满四方。玉佩丁东照兰省，斑衣摇曳悦萱堂。他年参到平常处，便是长生不老乡。
答倪公故人
作者：耶律楚材
朝代：金

玉泉回报故人书，问子参玄着意无。且趁万松炉？热，疾忙索取护身符。
答倪公故人
作者：耶律楚材
朝代：金
体裁：七言绝句

玉泉回报故人书，问子参玄着意无。且趁万松炉�热，疾忙索取护身符。
答倪公故人
作者：耶律楚材
朝代：金
体裁：七言绝句

玉泉回报故人书，问子参玄着意无。且趁万松炉𨫼热，疾忙索取护身符。
答聂庭玉
作者：耶律楚材
朝代：金
体裁：七言律诗

文章太守镇榆关，远寄新诗与湛然。卓尔功名君勉力，归与活计我加鞭。扶衰幸有东坡杖，遣兴犹存玉涧泉。布袜青鞋任真率，东垣山水不拈钱。
红梅二首
作者：耶律楚材
朝代：金

瘦损佳人冰雪枝，天教妆抹入时宜。小桃嫌铺翠云叶，疏杏惊看碧玉枝。李白诗成怨妃子，吴宫宴罢醉西施。而今辜负黄昏月，只少西湖处士诗。天仙皎皎素罗裳，淡抹浓涂总不妨。酒晕半潮妃子醉，胭脂初试寿阳妆。肯同桃杏迷蜂蝶，本与松筠傲雪霜。顾影也应悲汉室，临风犹似怨三郎。
红梅二首·其一
作者：耶律楚材
朝代：金
体裁：七言律诗

瘦损佳人冰雪枝，天教妆抹入时宜。小桃嫌铺翠云叶，疏杏惊看碧玉枝。李白诗成怨妃子，吴宫宴罢醉西施。而今辜负黄昏月，只少西湖处士诗。
红梅二首·其二
作者：耶律楚材
朝代：金
体裁：七言律诗

天仙皎皎素罗裳，淡抹浓涂总不妨。酒晕半潮妃子醉，胭脂初试寿阳妆。肯同桃杏迷蜂蝶，本与松筠傲雪霜。顾影也应悲汉室，临风犹似怨三郎。
继介丘穆景华韵
作者：耶律楚材
朝代：金
体裁：七言律诗

北海慵倾北海樽，予怀为向景华伸。奇才管葛堪为匹，何事唐虞不得臣。行道欲期丹凤出，忘机且与白鸥亲。龙庭万里休辞远，六出奇画正赖陈。
继孟云卿韵
作者：耶律楚材
朝代：金
体裁：七言律诗

归欤奚待鬓双皤，无恙闾山耸岌峨。万壑松风思仰峤，千岩烟雨忆平坡。开基气概鲸吞海，遁世生涯鼠饮河。好买扁舟从此逝，醉眠江国一渔蓑。
继宋德懋韵三首
作者：耶律楚材
朝代：金

圣人开运忆斯年，睿智文明禀自天。旁午衣冠游北海，纵横耕钓满居延。月氏入贡称属国，日本观光列户编。威震西溟千万里，汉唐鸿业亦虚传。笑我区区亦强为，故园荒矣欲何之。读书测海持螺测，学道窥天以管窥。疲俗不禁新疾苦，滥官难抚旧疮痍。才微任重宜求退，自有当途国手医。广平流落寓平城，亲老家贫强苟生。炎汉萧曹贤政事，李唐房杜美声名。进求高誉千金重，退隐闲身一叶轻。应继开元旧勋业，华堂钟鼓对长檠。
继宋德懋韵三首·其一
作者：耶律楚材
朝代：金
体裁：七言律诗

圣人开运忆斯年，睿智文明禀自天。旁午衣冠游北海，纵横耕钓满居延。月氏入贡称属国，日本观光列户编。威震西溟千万里，汉唐鸿业亦虚传。
继宋德懋韵三首·其三
作者：耶律楚材
朝代：金
体裁：七言律诗

广平流落寓平城，亲老家贫强苟生。炎汉萧曹贤政事，李唐房杜美声名。进求高誉千金重，退隐闲身一叶轻。应继开元旧勋业，华堂钟鼓对长檠。
继宋德懋韵三首·其二
作者：耶律楚材
朝代：金
体裁：七言律诗

笑我区区亦强为，故园荒矣欲何之。读书测海持螺测，学道窥天以管窥。疲俗不禁新疾苦，滥官难抚旧疮痍。才微任重宜求退，自有当途国手医。
继崔子文韵
作者：耶律楚材
朝代：金
体裁：七言律诗

崔子龙钟亦可怜，临风相送我胡然。君来玉塞三千里，余隐龙沙二十年。美玉讵容藏韫椟，精金到底入钧甄。他时定下搜贤诏，先到河东汾水边。
继希安古诗韵
作者：耶律楚材
朝代：金
体裁：七言绝句

垂尽丝纶不上钩，冥鸿高举弋无由。不图垂誉流千古，安肯低眉谒五侯。
继平陶张才美韵
作者：耶律楚材
朝代：金
体裁：七言律诗

才美风流自一时，因风来寄湛然诗。新朝制度知将近，晚节功名未是迟。识子固为天下士，微君孰抚我民痍。援毫欲继清新句，笑我却无黄绢辞。
继柏岩大禅师韵
作者：耶律楚材
朝代：金
体裁：七言律诗

行尽千程与万程，谁能退步见严宸。饶渠解释庭前雪，笑彼难除室外尘。翡翠帘前犹是汝，琉璃殿上更何人。直须鹤出银笼外，受用壶天不夜春。
继武善夫韵
作者：耶律楚材
朝代：金
体裁：七言律诗

老子年来酷爱闲，不堪白发映苍颜。十年兴废悲歌里，半世干戈寤寐间。北阙欲辞新凤阁，东州元有旧闾山。熊经鸟引聊终老，嵓下疏松正好攀。
自叙
作者：耶律楚材
朝代：金
体裁：七言律诗

信流乘坎过西天，钵里吞针亦偶然。只道一花刚点额，不知三子暗登肩。既来此世难逃数，且应前生未了缘。俗眼见时难放过，并赃陈首万松轩。
自赞
作者：耶律楚材
朝代：金
体裁：赞

美髯中书，白衣居士。从他抹粉施朱，一任安名立字。手中玉麈震雷音，说尽人间无限事。
自赞二首·其一
作者：耶律楚材
朝代：金
体裁：赞

别来十年五岁，依旧一模一样。髭髯垂到腰间，眉毛俨然眼上。龟毛锥子画虚空，写破湛然闲伎俩。
自赞二首·其二
作者：耶律楚材
朝代：金
体裁：赞

有发禅僧，无名居士。人道甚似，我道便是。尘尘劫劫露全身，纸上毫端何处避。
蒲华城梦万松老人
作者：耶律楚材
朝代：金
体裁：七言律诗

华亭髣髴旧时舟，又见吾师钓直钩。只道梦中重作梦，不知愁底更添愁。曾参活句垂青眼，未得生侯已白头。撇下尘嚣归去好，谁能骑鹤上扬州。
蜡梅二首
作者：耶律楚材
朝代：金

越岭仙姿迥异常，洞庭春染六铢裳。枝横碧玉天然瘦，蕾破黄金分外香。反笑素英浑淡抹，却嫌红艳太浓妆。临风浥此蔷薇露，醉墨淋漓寄渺茫。冰姿梦里慕姚黄，滴蜡凝酥别样妆。生妒白红太浓淡，懒施朱粉自芬芳。寒英深染蔷薇露，冷艳微熏笃耨香。受用清绝恣吟绕，惜花一念未全忘。
蜡梅二首·其一
作者：耶律楚材
朝代：金
体裁：七言律诗

越岭仙姿迥异常，洞庭春染六铢裳。枝横碧玉天然瘦，蕾破黄金分外香。反笑素英浑淡抹，却嫌红艳太浓妆。临风浥此蔷薇露，醉墨淋漓寄渺茫。
蜡梅二首·其二
作者：耶律楚材
朝代：金
体裁：七言律诗

冰姿梦里慕姚黄，滴蜡凝酥别样妆。生妒白红太浓淡，懒施朱粉自芬芳。寒英深染蔷薇露，冷艳微熏笃耨香。受用清绝恣吟绕，惜花一念未全忘。
补大藏经板疏
作者：耶律楚材
朝代：金
体裁：七言绝句

十年天下满兵埃，可惜经文半劫灰。欲析微尘出经卷，随缘须动世间财。
西域从王君玉乞茶因其韵七首
作者：耶律楚材
朝代：金

积年不啜建溪茶，心窍黄尘塞五车。碧玉瓯中思雪浪，黄金碾畔忆雷芽。卢仝七椀诗难得，谂老三瓯梦亦赊。敢乞君侯分数饼，暂教清兴绕烟霞。厚意江洪绝品茶，先生分出蒲轮车。雪花滟滟浮金蕊，玉屑纷纷碎白芽。破梦一杯非易得，搜肠三椀不能赊。琼瓯啜罢酬平昔，饱看西山插翠霞。高人惠我岭南茶，烂赏飞花雪没车。玉屑三瓯烹嫩蕊，青旗一叶碾新芽。顿令衰叟诗魂爽，便觉红尘客梦赊。两腋清风生坐榻，幽欢远胜泛流霞。酒仙飘逸不知茶，可笑流涎见曲车。玉杵和云舂素月，金刀带雨剪黄芽。试将绮语求茶饮，特胜春衫把酒赊。啜罢神清淡无寐，尘嚣身世便云霞。长笑刘伶不识茶，胡为买锸谩随车。萧萧暮雨云千顷，？？春雷玉一芽。建郡深瓯吴地远，金山佳水楚江赊。红炉石鼎烹团月，一椀和香吸碧霞。枯肠搜尽数杯茶，千卷胸中到几车。汤响松风三昧手，雪香雷震一枪芽。满囊垂赐情何厚，万里携来路更赊。清兴无涯腾八表，骑鲸踏破赤城霞。啜罢江南一椀茶，枯肠历历走雷车。黄金小碾飞琼屑，碧玉深瓯点雪芽。笔阵陈兵诗思勇，睡魔卷甲梦魂赊。精神爽逸无馀事，卧看残阳补断霞。
西域从王君玉乞茶因其韵七首·其一
作者：耶律楚材
朝代：金

积年不啜建溪茶，心窍黄尘塞五车。碧玉瓯中思雪浪，黄金碾畔忆雷芽。卢仝七椀诗难得，谂老三瓯梦亦赊。敢乞君侯分数饼，暂教清兴绕烟霞。
西域从王君玉乞茶因其韵七首·其七
作者：耶律楚材
朝代：金

啜罢江南一椀茶，枯肠历历走雷车。黄金小碾飞琼屑，碧玉深瓯点雪芽。笔阵陈兵诗思勇，睡魔卷甲梦魂赊。精神爽逸无馀事，卧看残阳补断霞。
西域从王君玉乞茶因其韵七首·其七
作者：耶律楚材
朝代：金
体裁：七言律诗

啜罢江南一碗茶，枯肠历历走雷车。黄金小碾飞琼屑，碧玉深瓯点雪芽。笔阵陈兵诗思勇，睡魔卷甲梦魂赊。精神爽逸无馀事，卧看残阳补断霞。
西域从王君玉乞茶因其韵七首·其三
作者：耶律楚材
朝代：金
体裁：七言律诗

高人惠我岭南茶，烂赏飞花雪没车。玉屑三瓯烹嫩蕊，青旗一叶碾新芽。顿令衰叟诗魂爽，便觉红尘客梦赊。两腋清风生坐榻，幽欢远胜泛流霞。
西域从王君玉乞茶因其韵七首·其二
作者：耶律楚材
朝代：金

厚意江洪绝品茶，先生分出蒲轮车。雪花滟滟浮金蕊，玉屑纷纷碎白芽。破梦一杯非易得，搜肠三椀不能赊。琼瓯啜罢酬平昔，饱看西山插翠霞。
西域从王君玉乞茶因其韵七首·其二
作者：耶律楚材
朝代：金
体裁：七言律诗

厚意江洪绝品茶，先生分出蒲轮车。雪花滟滟浮金蕊，玉屑纷纷碎白芽。破梦一杯非易得，搜肠三碗不能赊。琼瓯啜罢酬平昔，饱看西山插翠霞。
西域从王君玉乞茶因其韵七首·其五
作者：耶律楚材
朝代：金

长笑刘伶不识茶，胡为买锸谩随车。萧萧暮雨云千顷，？？春雷玉一芽。建郡深瓯吴地远，金山佳水楚江赊。红炉石鼎烹团月，一椀和香吸碧霞。
西域从王君玉乞茶因其韵七首·其五
作者：耶律楚材
朝代：金
体裁：七言律诗

长笑刘伶不识茶，胡为买锸谩随车。萧萧暮雨云千顷，��春雷玉一芽。建郡深瓯吴地远，金山佳水楚江赊。红炉石鼎烹团月，一碗和香吸碧霞。
西域从王君玉乞茶因其韵七首·其五
作者：耶律楚材
朝代：金
体裁：七言律诗

长笑刘伶不识茶，胡为买锸谩随车。萧萧暮雨云千顷，𥖵𥖵春雷玉一芽。建郡深瓯吴地远，金山佳水楚江赊。红炉石鼎烹团月，一碗和香吸碧霞。
西域从王君玉乞茶因其韵七首·其六
作者：耶律楚材
朝代：金
体裁：七言律诗

枯肠搜尽数杯茶，千卷胸中到几车。汤响松风三昧手，雪香雷震一枪芽。满囊垂赐情何厚，万里携来路更赊。清兴无涯腾八表，骑鲸踏破赤城霞。
西域从王君玉乞茶因其韵七首·其四
作者：耶律楚材
朝代：金
体裁：七言律诗

酒仙飘逸不知茶，可笑流涎见曲车。玉杵和云舂素月，金刀带雨剪黄芽。试将绮语求茶饮，特胜春衫把酒赊。啜罢神清淡无寐，尘嚣身世便云霞。
西域元日
作者：耶律楚材
朝代：金
体裁：七言律诗

凌晨随分备樽罍，辟疫屠苏饮一杯。迂叟不令书郁垒，痴儿刚要画钟馗。新愁又逐东风至，旧信难随春日来。又向边城添一岁，天涯飘泊几时回。
西域和王君玉诗二十首
作者：耶律楚材
朝代：金

年来深欲买湖山，贫病难酬绢五千。归去不从陶令请，知音未遇孟尝贤。排愁器具思欢伯，送老生涯乏货泉。惟有诗魂常伴我，閒吟陶写个中玄。一发燕然晓日边，寒云叠叠乱山千。万重沙漠犹逢友，十室荒村亦有贤。留客芳樽思北海，惊人奇语忆南泉。思量万事多浑错，勉力轮锤好扣玄。君侯乘兴写佳篇，我得琼琚价倍千。妙笔一挥能草圣，新诗独惠过称贤。半瓶浊酒斟琼斝，七椀清茶泛玉泉。万里西行真我幸，逢君时复一谈玄。健羡金鞍美少年，盈门剑客列三千。须知执德元非德，况是无贤敢自贤。不解弯弓射石虎，谁能击剑跃龙泉。黑头勋业今何在，壮岁功成愧谢玄。云龙相感本乎天，会合君臣岁一千。西伯已亡谁老老，卜商何在肯贤贤。鹓雏未必轻餐鼠，蚯蚓犹知下饮泉。巧拙是非无定据，到头谁解辨黄玄。奔走红尘积有年，深思雪涧竹竿千。谁能世上全三乐，好向林间伴七贤。笔下风生诗似锦，瓮头春涨酒如泉。诗成酒罢寂无事，净几明窗诵太玄。竹径风来自破禅，修篁青剑叶垂千。烂吟风月元无碍，高卧烟霞未是贤。迷处无由逃绊锁，悟来何处不林泉。纵横触目皆真理，坐卧经行鸟路玄。无灭无生不论年，谁誇桃熟岁三千。休将真宰陪司命，莫使明星动进贤。有道不妨居闹市，无心奚碍酌贪泉。何能远遁尘嚣去，且向人间养素玄。从他豪俊领时权，指顾貔貅数百千。碌碌馀生甘养拙，明明圣代岂遗贤。且图混世啜醨酒，勿谓濯缨弃浊泉。莫道无为云便了，有为何处不逢玄。浮生瞬息度流年，唐汉兴亡不半千。清洁采薇输二子，英雄济世有三贤。未能海上寻芝草，且向尘中泛醴泉。醉兴陶陶略相似，无何乡里亦通玄。成败兴亡事可怜，劳生扰扰几千千。调心莫若先离欲，治世无如不尚贤。小褚岂能怀大器，短绳那得汲深泉。直须箭透威音外，不用无为不用玄。得得清欢乐自然，不辞去国客程千。翻腾旧案因君玉，唱和新诗有景贤。每遇开樽邀素月，常因盥手掬寒泉。衰翁自揣何多幸，未死中间乐此玄。几回午枕不成眠，幽鸟关关近数千。安世不知安世计，隐居常慕隐居贤。几行石榻围松径，一簇茅斋绕涧泉。挂起西轩风似水，閒将羲易索幽玄。农隐生涯乐自天，药畦香垄仅盈千。蝇营累世真堪笑，狗苟劳生未若贤。带月扶犁耕暮野，冲云荷锸拨春泉。耘耔馀暇蓬窗底，独抱遗经考至玄。闲闲个事本明圆，一念才兴路八千。生死既知皆是幻，功名犹恋岂能贤？兴来畅饮斟晴月，醉后高歌枕碧泉。触处逢渠何所碍，不玄玄处亦玄玄。物物头头总是禅，观音应现化身千。杜门晏坐无伤道，遁世幽居也是贤。祗为看山开翠竹，偶因煎茗汲清泉。灵云检点真堪笑，不见桃花不悟玄。蓑衣狂脱暮江边，一醉宁论价十千。老矣冯唐何所往，归与陶令最为贤。灵苗细细初盈圃，春水涓涓渐满泉。酒醒梦回无个事，澄心忘虑体三玄。九重阊阖列群官，曳佩鸣珂及万千。云水偷将属野叟，功名回施与时贤。好凭定慧超三界，不恋轮回没九泉。迅速光阴莫虚度，回光返照静参玄。不学经书不说禅，谁论芥子纳三千。忘形诗句追先觉，适意琴书慕昔贤。白雪阳春吟雅调，高山流水奏鸣泉。平生受用元无尽，参透真空未是玄。鲰生诗僻慕诗仙，乱缀狂吟数百千。浅陋妄言嗤俊哲，清新绮语愧先贤。摧残吟鬓星星发，倾倒词源浑浑泉。韵险言穷无可说，祇凭此句露深玄。
西域和王君玉诗二十首·其一
作者：耶律楚材
朝代：金
体裁：七言律诗

年来深欲买湖山，贫病难酬绢五千。归去不从陶令请，知音未遇孟尝贤。排愁器具思欢伯，送老生涯乏货泉。惟有诗魂常伴我，閒吟陶写个中玄。
西域和王君玉诗二十首·其七
作者：耶律楚材
朝代：金
体裁：七言律诗

竹径风来自破禅，修篁青剑叶垂千。烂吟风月元无碍，高卧烟霞未是贤。迷处无由逃绊锁，悟来何处不林泉。纵横触目皆真理，坐卧经行鸟路玄。
西域和王君玉诗二十首·其三
作者：耶律楚材
朝代：金

君侯乘兴写佳篇，我得琼琚价倍千。妙笔一挥能草圣，新诗独惠过称贤。半瓶浊酒斟琼斝，七椀清茶泛玉泉。万里西行真我幸，逢君时复一谈玄。
西域和王君玉诗二十首·其三
作者：耶律楚材
朝代：金
体裁：七言律诗

君侯乘兴写佳篇，我得琼琚价倍千。妙笔一挥能草圣，新诗独惠过称贤。半瓶浊酒斟琼斝，七碗清茶泛玉泉。万里西行真我幸，逢君时复一谈玄。
西域和王君玉诗二十首·其九
作者：耶律楚材
朝代：金
体裁：七言律诗

从他豪俊领时权，指顾貔貅数百千。碌碌馀生甘养拙，明明圣代岂遗贤。且图混世啜醨酒，勿谓濯缨弃浊泉。莫道无为云便了，有为何处不逢玄。
西域和王君玉诗二十首·其二
作者：耶律楚材
朝代：金
体裁：七言律诗

一发燕然晓日边，寒云叠叠乱山千。万重沙漠犹逢友，十室荒村亦有贤。留客芳樽思北海，惊人奇语忆南泉。思量万事多浑错，勉力轮锤好扣玄。
西域和王君玉诗二十首·其二十
作者：耶律楚材
朝代：金
体裁：七言律诗

鲰生诗僻慕诗仙，乱缀狂吟数百千。浅陋妄言嗤俊哲，清新绮语愧先贤。摧残吟鬓星星发，倾倒词源浑浑泉。韵险言穷无可说，祇凭此句露深玄。
西域和王君玉诗二十首·其五
作者：耶律楚材
朝代：金
体裁：七言律诗

云龙相感本乎天，会合君臣岁一千。西伯已亡谁老老，卜商何在肯贤贤。鹓雏未必轻餐鼠，蚯蚓犹知下饮泉。巧拙是非无定据，到头谁解辨黄玄。
西域和王君玉诗二十首·其八
作者：耶律楚材
朝代：金
体裁：七言律诗

无灭无生不论年，谁誇桃熟岁三千。休将真宰陪司命，莫使明星动进贤。有道不妨居闹市，无心奚碍酌贪泉。何能远遁尘嚣去，且向人间养素玄。
西域和王君玉诗二十首·其六
作者：耶律楚材
朝代：金
体裁：七言律诗

奔走红尘积有年，深思雪涧竹竿千。谁能世上全三乐，好向林间伴七贤。笔下风生诗似锦，瓮头春涨酒如泉。诗成酒罢寂无事，净几明窗诵太玄。
西域和王君玉诗二十首·其十
作者：耶律楚材
朝代：金
体裁：七言律诗

浮生瞬息度流年，唐汉兴亡不半千。清洁采薇输二子，英雄济世有三贤。未能海上寻芝草，且向尘中泛醴泉。醉兴陶陶略相似，无何乡里亦通玄。
西域和王君玉诗二十首·其十一
作者：耶律楚材
朝代：金
体裁：七言律诗

成败兴亡事可怜，劳生扰扰几千千。调心莫若先离欲，治世无如不尚贤。小褚岂能怀大器，短绳那得汲深泉。直须箭透威音外，不用无为不用玄。
西域和王君玉诗二十首·其十七
作者：耶律楚材
朝代：金
体裁：七言律诗

蓑衣狂脱暮江边，一醉宁论价十千。老矣冯唐何所往，归与陶令最为贤。灵苗细细初盈圃，春水涓涓渐满泉。酒醒梦回无个事，澄心忘虑体三玄。
西域和王君玉诗二十首·其十三
作者：耶律楚材
朝代：金
体裁：七言律诗

几回午枕不成眠，幽鸟关关近数千。安世不知安世计，隐居常慕隐居贤。几行石榻围松径，一簇茅斋绕涧泉。挂起西轩风似水，閒将羲易索幽玄。
西域和王君玉诗二十首·其十九
作者：耶律楚材
朝代：金
体裁：七言律诗

不学经书不说禅，谁论芥子纳三千。忘形诗句追先觉，适意琴书慕昔贤。白雪阳春吟雅调，高山流水奏鸣泉。平生受用元无尽，参透真空未是玄。
西域和王君玉诗二十首·其十二
作者：耶律楚材
朝代：金
体裁：七言律诗

得得清欢乐自然，不辞去国客程千。翻腾旧案因君玉，唱和新诗有景贤。每遇开樽邀素月，常因盥手掬寒泉。衰翁自揣何多幸，未死中间乐此玄。
西域和王君玉诗二十首·其十五
作者：耶律楚材
朝代：金
体裁：七言律诗

闲闲个事本明圆，一念才兴路八千。生死既知皆是幻，功名犹恋岂能贤？兴来畅饮斟晴月，醉后高歌枕碧泉。触处逢渠何所碍，不玄玄处亦玄玄。
西域和王君玉诗二十首·其十八
作者：耶律楚材
朝代：金
体裁：七言律诗

九重阊阖列群官，曳佩鸣珂及万千。云水偷将属野叟，功名回施与时贤。好凭定慧超三界，不恋轮回没九泉。迅速光阴莫虚度，回光返照静参玄。
西域和王君玉诗二十首·其十六
作者：耶律楚材
朝代：金
体裁：七言律诗

物物头头总是禅，观音应现化身千。杜门晏坐无伤道，遁世幽居也是贤。祗为看山开翠竹，偶因煎茗汲清泉。灵云检点真堪笑，不见桃花不悟玄。
西域和王君玉诗二十首·其十四
作者：耶律楚材
朝代：金
体裁：七言律诗

农隐生涯乐自天，药畦香垄仅盈千。蝇营累世真堪笑，狗苟劳生未若贤。带月扶犁耕暮野，冲云荷锸拨春泉。耘耔馀暇蓬窗底，独抱遗经考至玄。
西域和王君玉诗二十首·其四
作者：耶律楚材
朝代：金
体裁：七言律诗

健羡金鞍美少年，盈门剑客列三千。须知执德元非德，况是无贤敢自贤。不解弯弓射石虎，谁能击剑跃龙泉。黑头勋业今何在，壮岁功成愧谢玄。
西域家人辈酿酒戏书屋壁
作者：耶律楚材
朝代：金
体裁：七言律诗

西来万里尚骑驴，旋借葡萄酿绿醑。司马捲衣亲涤器，文君挽袖自当炉。元知沽酒业缘重，何奈调羹手段无。古昔英雄初未遇，生涯或亦隐屠沽。
西域寄中州禅老
作者：耶律楚材
朝代：金
体裁：七言律诗

吾师道化震清都，奔逸绝尘我不如。近日虚传三岛信，几年不得万松书。宗门淘汰犹嫌少，习气薰蒸尚未除。惆怅天涯沦落客，临风不是忆鲈鱼。
西域尝新瓜
作者：耶律楚材
朝代：金
体裁：七言绝句

西征军旅未还家，六月攻城汗滴沙。自愧不才还有幸，午风凉处剖新瓜。
西域有感
作者：耶律楚材
朝代：金
体裁：七言律诗

落日城头鸦乱啼，秋风原上马频嘶。雁行南去潇湘北，萍迹东来鸟鼠西。百尺栋梁谁着价，三春桃李自成蹊。功名到底成何事，烂饮玻璃醉似泥。
西域河中十咏
作者：耶律楚材
朝代：金

寂寞河中府，连甍及万家。葡萄亲酿酒，杷榄看开花。饱啖鸡舌肉，分餐马首瓜。人生唯口腹，何碍过流沙。寂寞河中府，临流结草庐。开樽倾美酒，掷网得新鱼。有客同联句，无人独看书。天涯获此乐，终老又何如。寂寞河中府，遐荒僻一隅。葡萄垂马乳，杷榄灿牛酥。酿春无输课，耕田不纳租。西行万馀里，谁谓乃良图。寂寞河中府，生民屡有灾。避兵开邃穴，防水筑高台。六月常无雨，三冬却有雷。偶思禅伯语，不觉笑颜开。寂寞河中府，颓垣绕故城。园林无尽处，花木不知名。南岸独垂钓，西畴自省耕。为人但知足，何处不安生。寂寞河中府，西流绿水倾。冲风磨旧麦，悬碓杵新粳。春月花浑谢，冬天草再生。优游聊卒岁，更不望归程。寂寞河中府，清欢且自寻。麻笺聊写字，苇笔亦供吟。伞柄学钻笛，宫门自斲琴。临风时适意，不负昔年心。寂寞河中府，西来亦偶然。每春忘旧闰，随月出新年。强策浑心竹，难穿无眼钱。异同无定据，俯仰且随缘。寂寞河中府，声名昔日闻。城隍连畎亩，市井半丘坟。食饭秤斤卖，金银用麦分。生民怨来后，箪食谒吾君。寂寞河中府，遗民自足粮。黄橙调蜜煎，白饼糁糖霜。漱旱河为雨，无衣垄种羊。一从西到此，更不忆吾乡。
西域河中十咏·其一
作者：耶律楚材
朝代：金
体裁：五言律诗

寂寞河中府，连甍及万家。葡萄亲酿酒，杷榄看开花。饱啖鸡舌肉，分餐马首瓜。人生唯口腹，何碍过流沙。
西域河中十咏·其七
作者：耶律楚材
朝代：金
体裁：五言律诗

寂寞河中府，清欢且自寻。麻笺聊写字，苇笔亦供吟。伞柄学钻笛，宫门自斲琴。临风时适意，不负昔年心。
西域河中十咏·其三
作者：耶律楚材
朝代：金
体裁：五言律诗

寂寞河中府，遐荒僻一隅。葡萄垂马乳，杷榄灿牛酥。酿春无输课，耕田不纳租。西行万馀里，谁谓乃良图。
西域河中十咏·其九
作者：耶律楚材
朝代：金
体裁：五言律诗

寂寞河中府，声名昔日闻。城隍连畎亩，市井半丘坟。食饭秤斤卖，金银用麦分。生民怨来后，箪食谒吾君。
西域河中十咏·其二
作者：耶律楚材
朝代：金
体裁：五言律诗

寂寞河中府，临流结草庐。开樽倾美酒，掷网得新鱼。有客同联句，无人独看书。天涯获此乐，终老又何如。
西域河中十咏·其五
作者：耶律楚材
朝代：金
体裁：五言律诗

寂寞河中府，颓垣绕故城。园林无尽处，花木不知名。南岸独垂钓，西畴自省耕。为人但知足，何处不安生。
西域河中十咏·其八
作者：耶律楚材
朝代：金
体裁：五言律诗

寂寞河中府，西来亦偶然。每春忘旧闰，随月出新年。强策浑心竹，难穿无眼钱。异同无定据，俯仰且随缘。
西域河中十咏·其六
作者：耶律楚材
朝代：金
体裁：五言律诗

寂寞河中府，西流绿水倾。冲风磨旧麦，悬碓杵新粳。春月花浑谢，冬天草再生。优游聊卒岁，更不望归程。
西域河中十咏·其十
作者：耶律楚材
朝代：金
体裁：五言律诗

寂寞河中府，遗民自足粮。黄橙调蜜煎，白饼糁糖霜。漱旱河为雨，无衣垄种羊。一从西到此，更不忆吾乡。
西域河中十咏·其四
作者：耶律楚材
朝代：金
体裁：五言律诗

寂寞河中府，生民屡有灾。避兵开邃穴，防水筑高台。六月常无雨，三冬却有雷。偶思禅伯语，不觉笑颜开。
西域蒲华城赠蒲察元帅
作者：耶律楚材
朝代：金
体裁：七言律诗

骚人岁杪到君家，土物萧疏一饼茶。相国传呼扶下马，将军忙指买来车。琉璃钟里葡萄酒，琥珀瓶中杷榄花。万里遐方获此乐，不妨终老在天涯。
西庵上人住夏禁足以诗戏之
作者：耶律楚材
朝代：金
体裁：七言律诗

触处无非选佛堂，东风何处避春光。郡人无足充千界，大地绝尘塞四方。举步踢翻沧海月，转身踏破白云乡。快须击碎闲家具，说向西庵笑一场。
观瑞鹤诗卷独子进治书无诗
作者：耶律楚材
朝代：金
体裁：七言律诗

丁年兰省识君初，缓步鸣珂游帝都。象简常陪天仗立，玉骢曾使禁臣趋。只贪殢酒长安市，不肯题诗瑞应图。我念李侯端的意，大都好事不如无。
诚之索偈
作者：耶律楚材
朝代：金
体裁：偈颂

诚之久侍万松师，何事十年下手迟。劫火光中须退步，青春宁有再来时。
请住东堂
作者：耶律楚材
朝代：金
体裁：七言绝句

云中豪杰构东堂，便请禅师蚤发装。自有东山铁馂馅，不妨拈出大家尝。
请倪公
作者：耶律楚材
朝代：金
体裁：七言绝句

倪公本是我同参，道价峥嵘冠斗南。千里云山旧游地，何妨杖锡住西庵。
请奥公住崇寿院
作者：耶律楚材
朝代：金
体裁：七言绝句

泥湫昔日隐蛰龙，一震重新大觉宫。却请收云归旧壑，晨昏香火礼师翁。
请学庵主住翠微山宝林寺开堂出世疏
作者：耶律楚材
朝代：金
体裁：七言绝句

金城元有翠微山，宝刹禅林积岁闲。笑请学公来领略，一瓶游戏白云间。
请定公住大觉疏
作者：耶律楚材
朝代：金
体裁：七言绝句

龙龛宝藏照人寒，奥老功成住圣安。却请定公来领略，收拾香火礼旃檀。
请岩公禅师诣天德作水陆大会
作者：耶律楚材
朝代：金
体裁：七言绝句

禅师久住贺兰山，心与白云自在闲。便好因风到人世，化为甘露满人间。
请希庵主住晋祠奉圣寺开堂疏
作者：耶律楚材
朝代：金
体裁：七言绝句

晋祠山水冠人间，好请希公向此闲。饭了蒙头三觉睡，逢人休说赵州关。
请旭公禅师住应州宝宫寺疏
作者：耶律楚材
朝代：金
体裁：七言绝句

孙枝出入万松中，便好移来植宝宫。覆荫人天正今日，不妨鼓动劫前风。
请柏岩俨公疏
作者：耶律楚材
朝代：金
体裁：七言绝句

良弼施宅创天宁，却请天宁旧衲僧。为报柏岩休逊让，闲中续出祖师灯。
请照老住华塔
作者：耶律楚材
朝代：金
体裁：七言绝句

华塔当年隐蛰龙，轰雷掣电满云中。而今却请还山去，折脚铛边煮晓风。
请王公住太原开化
作者：耶律楚材
朝代：金
体裁：七言绝句

大愚不了戾儿孙，开化重兴正赖君。便请踏开关捩子，何妨地炙与天薰。
请真老住华塔
作者：耶律楚材
朝代：金
体裁：七言绝句

华塔丛林久席虚，真公予请肯来无。湛然拙偈呈君去，便好携瓶倒上驴。
请石州海秀首座住文水寿宁寺疏
作者：耶律楚材
朝代：金
体裁：七言绝句

闻道霖师退寿宁，秀公难弟亦难兄。新诗远寄石州去，贬起眉毛便好行。
请聪公和尚住山阴县复宿山疏
作者：耶律楚材
朝代：金
体裁：七言绝句

昔日文殊曾复宿，当年聪老可重来。此山便是真佛窟，何必区区礼五台。
谢万寿润公和尚惠书
作者：耶律楚材
朝代：金
体裁：七言律诗

多谢堂头远赐书，惊人才笔我难如。承当禅髓心无愧，供奉佛牙力有馀。幼子可袭先父业，游人却到旧时居。个中消息谁能悉，玉女乘风跨铁驴。
谢圣安澄公馈药
作者：耶律楚材
朝代：金
体裁：七言律诗

一粒灵丹寄我尝，湛然回简谢西堂。杀活一草真难会，药病相治未易量。子细嚼时元不碍，浑沦吞下也无妨。圣安骨董知多少，卖弄千年旧药方。
谢王巨川惠腊梅因用其韵
作者：耶律楚材
朝代：金
体裁：七言绝句

雪里冰姿破冷金，前村篱落暗香侵。令人多谢王公子，分惠幽芳寄好音。
谢王清甫惠书
作者：耶律楚材
朝代：金
体裁：七言律诗

西征万里扈銮舆，高阁文章束石渠。只道昔年周梦蝶，却疑今日我为鱼。一簪华发垂垂老，两眼黄尘事事疏。多谢贵人怜远客，东风时有寄来书。
谢禅师□公寄闾山紫玉
作者：耶律楚材
朝代：金
体裁：七言律诗

方外闲人天一隅，因风寄我紫云腴。起予妙理欺欢伯，涤我枯肠压酪奴。琥珀精神浑彷佛，葡萄滋味较锱铢。禅师远弃桃源路，日日寻山摘此无。
谢西方器之赠阮杖
作者：耶律楚材
朝代：金

睢阳三绝从来传，坡仙铁杖为之先。宋朝四美岂易得，地君神器称手贤。了然居士隐洛瀍，读书好古有积年。擒龙捉日获二宝，宝之凿栋屋壁穿。龙庭万里叠山川，欲来馈我嗟无缘。将夺固与此理玄，慇勤携赠陈与田。陈田今岁来朝天，惠然出赐穹庐前。乌虬入手苍壁悬，恍然遗世如登仙。长蛟倚壁光娟娟，鳞介欲生如蜿蜒。澄澄秋月瑩朝镜，须臾洗尽余腥膻。足方法地顶法乾，四十五节松柏坚。七尺乌金三十两，微簧瑟瑟鸣哀蝉。云顶纤纤空腹圆，十三玉柱鸿翩翩。耽耽云坐踞猛虎，岩岩山口双双弦。铁君伴我游林泉，足疾顿减冲云烟。临风三弄碎琼玉，清商秋水声涓涓。安仁得此如临渊，子聃求杖不惜钱。湛然坐受匪劳力，不胜其服心胡然。西方讽我求终焉，故令二友相招延。抱桐扶杖闾山巅，举觞笑咏秋风边。
谢西方器之赠阮杖
作者：耶律楚材
朝代：金
体裁：古风

睢阳三绝从来传，坡仙铁杖为之先。宋朝四美岂易得，地君神器称手贤。了然居士隐洛瀍，读书好古有积年。擒龙捉日获二宝，宝之凿栋屋壁穿。龙庭万里叠山川，欲来馈我嗟无缘。将夺固与此理玄，慇勤携赠陈与田。陈田今岁来朝天，惠然出赐穹庐前。乌虬入手苍壁悬，恍然遗世如登仙。长蛟倚壁光娟娟，鳞介欲生如蜿蜒。澄澄秋月莹朝镜，须臾洗尽余腥膻。足方法地顶法乾，四十五节松柏坚。七尺乌金三十两，微簧瑟瑟鸣哀蝉。云顶纤纤空腹圆，十三玉柱鸿翩翩。耽耽云坐踞猛虎，岩岩山口双双弦。铁君伴我游林泉，足疾顿减冲云烟。临风三弄碎琼玉，清商秋水声涓涓。安仁得此如临渊，子聃求杖不惜钱。湛然坐受匪劳力，不胜其服心胡然。西方讽我求终焉，故令二友相招延。抱桐扶杖闾山巅，举觞笑咏秋风边。
谢飞卿饭
作者：耶律楚材
朝代：金
体裁：七言律诗

一鞭羸马渡天山，偶到云川暂解鞍。独守空房方丈稳，更无薄酒一杯残。诗书半蠹绝来客，釜甑生尘笑冷官。赖有觉非怜野拙，长须为我馈盘餐。
谢马乳复用韵二首
作者：耶律楚材
朝代：金

生涯箪食与囊浆，空忆朝回衣惹香。笔去馀才犹可赋，酒来多病不能觞。松窗雨细琴书润，槐馆风微枕簟凉。正与文君谋此渴，长沙美湩送予尝。肉食从容饮酪浆，差酸滑腻更甘香。革囊旋造逡巡酒，桦器频倾潋滟觞。顿解老饥能饱满，偏消烦渴变清凉。长沙严令君知否，只许诗人合得尝。
谢马乳复用韵二首·其一
作者：耶律楚材
朝代：金
体裁：七言律诗

生涯箪食与囊浆，空忆朝回衣惹香。笔去馀才犹可赋，酒来多病不能觞。松窗雨细琴书润，槐馆风微枕簟凉。正与文君谋此渴，长沙美湩送予尝。
谢马乳复用韵二首·其二
作者：耶律楚材
朝代：金
体裁：七言律诗

肉食从容饮酪浆，差酸滑腻更甘香。革囊旋造逡巡酒，桦器频倾潋滟觞。顿解老饥能饱满，偏消烦渴变清凉。长沙严令君知否，只许诗人合得尝。
贾非熊饯余用其韵
作者：耶律楚材
朝代：金
体裁：七言律诗

銮辔和鸣车指南，廷臣自愧侍龙骖。平生慷慨贞夫一，万里别来益友三。老子此行无酒债，故人归计有禅庵。白云野衲皆宗匠，道服因缘好细参。
赞李俊英所藏观音像
作者：耶律楚材
朝代：金
体裁：七言律诗

白衣大士足威神，莲智兴悲讵可陈。金色界中垂万臂，碧莲花上露全身。镇州铸就金难似，天竺镌来玉未真。不识观音真面目，莺吟燕语过残春。
赠万松老人琴谱诗一首
作者：耶律楚材
朝代：金
体裁：七言律诗

良夜沈沈人未眠，桐君横膝叩朱弦。千山皓月和烟静，一曲悲风对谱传。故纸且教遮具眼，声尘何碍污幽禅。元来底许真消息，不在弦边与指边。
赠东平主事王玉
作者：耶律楚材
朝代：金
体裁：五言绝句

圣主方思治，边臣未奉行。凭君达此意，无得负苍生。
赠云川张道人
作者：耶律楚材
朝代：金
体裁：七言律诗

云川道士有诗声，刻篆雕虫醉未醒。素扇自甘赎碧笠，玄鹤不肯换黄庭。春秋荣悴悲椿木，晦朔生凋笑瑞蓂。何似扩开真日月，区区爝火任荧荧。
赠五台长老
作者：耶律楚材
朝代：金
体裁：七言律诗

高冈登陟马玄黄，落日西风过晋阳。道士忻迎捧林果，儒冠远迓挈壶浆。五台强壮头如雪，开化轻安鬓未霜。谁会二师深密意，赵州元不下禅床。
赠侄正卿
作者：耶律楚材
朝代：金
体裁：七言律诗

辽室东丹九叶芳，曾陪剑佩侍明昌。学书写尽千林叶，习射能穿百步杨。兴废人间战白蚁，荣枯枕上梦黄粱。故山咫尺宜归去，莫使因循三径荒。
赠抟霄笔
作者：耶律楚材
朝代：金
体裁：七言律诗

一札霜毫缀玉枝，管城家世出东涯。锋端有口能谈景，纸上无声解写诗。免向江淹求彩管，莫学班氏弃毛锥。赠君聊助文房用，赋就离骚寄我知。
赠景贤
作者：耶律楚材
朝代：金
体裁：七言绝句

茶邻药物成邪气，琴伴箫声变郑音。可惜龙冈老居士，却教邪教污真心。
赠景贤玉涧鸣泉琴
作者：耶律楚材
朝代：金
体裁：七言律诗

玉泉珍惜玉泉琴，不遇高人不许心。素轸四三排碧玉，明徽六七粲黄金。临风好奏朝飞曲，对月宜弹清夜吟。赠与龙冈老居士，须教下指便知音。
赠李郡王笔
作者：耶律楚材
朝代：金
体裁：七言律诗

管城从我自燕都，流落遐荒万里馀。半札秋毫裁翡翠，一枝霜竹剪琼琚。锋端但可题尘景，笔下安能划太虚。聊复赠君为土物，中书休笑不中书。
赠蒲察元帅七首
作者：耶律楚材
朝代：金

闲骑白马思无穷，来访西城绿发翁。元老规模妙天下，锦城风景压河中。花开杷榄芙渠淡，酒泛葡萄琥珀浓。痛饮且图容易醉，欲凭春梦到卢龙。积年飘泊困边尘，闲过西隅谒故人。忙唤贤姬寻器皿，便呼辽客奏筝？。葡萄架底葡萄酒，杷榄花前杷榄仁。酒酽花繁正如许，莫教辜负锦城春。主人知我怯金觞，特为先生一改堂。细切黄橙调蜜煎，重罗白饼糁糖霜。几盘绿橘分金缕，一椀清茶点玉香。明日辞君向东去，这些风味几时忘。使君排饭宴南溪，不枉从君鸟鼠西。春薤旋浇浓鹿尾，腊糟微浸软驼蹄。丝丝鱼脍明如玉，屑屑鸡生烂似泥。白面书生知此味，从今更不嗜黄齑。筵前且尽主人心，明烛厌厌饮夜深。素袖佳人学汉舞，碧髯官妓拨胡琴。轻分茶浪飞香雪，旋擘橙杯破软金。五夜欢心犹未已，从教斜月下疏林。主人开宴醉华胥，一派丝篁沸九衢。黯紫葡萄垂马乳，轻黄杷榄灿牛酥。金波泛蚁斟欢伯，雪浪浮花点酪奴。忙里偷闲谁若此，西行万里亦良图。闲乘羸马过蒲华，又到西阳太守家。玛瑙瓶中簪乱锦，琉璃钟里泛流霞。品尝春色批金橘，受用秋香割木瓜。此日幽欢非易得，何妨终老住流沙。
赠蒲察元帅七首·其一
作者：耶律楚材
朝代：金
体裁：七言律诗

闲骑白马思无穷，来访西城绿发翁。元老规模妙天下，锦城风景压河中。花开杷榄芙渠淡，酒泛葡萄琥珀浓。痛饮且图容易醉，欲凭春梦到卢龙。
赠蒲察元帅七首·其七
作者：耶律楚材
朝代：金
体裁：七言律诗

闲乘羸马过蒲华，又到西阳太守家。玛瑙瓶中簪乱锦，琉璃钟里泛流霞。品尝春色批金橘，受用秋香割木瓜。此日幽欢非易得，何妨终老住流沙。
赠蒲察元帅七首·其三
作者：耶律楚材
朝代：金

主人知我怯金觞，特为先生一改堂。细切黄橙调蜜煎，重罗白饼糁糖霜。几盘绿橘分金缕，一椀清茶点玉香。明日辞君向东去，这些风味几时忘。
赠蒲察元帅七首·其三
作者：耶律楚材
朝代：金
体裁：七言律诗

主人知我怯金觞，特为先生一改堂。细切黄橙调蜜煎，重罗白饼糁糖霜。几盘绿橘分金缕，一碗清茶点玉香。明日辞君向东去，这些风味几时忘。
赠蒲察元帅七首·其二
作者：耶律楚材
朝代：金

积年飘泊困边尘，闲过西隅谒故人。忙唤贤姬寻器皿，便呼辽客奏筝？。葡萄架底葡萄酒，杷榄花前杷榄仁。酒酽花繁正如许，莫教辜负锦城春。
赠蒲察元帅七首·其二
作者：耶律楚材
朝代：金
体裁：七言律诗

积年飘泊困边尘，闲过西隅谒故人。忙唤贤姬寻器皿，便呼辽客奏筝�。葡萄架底葡萄酒，杷榄花前杷榄仁。酒酽花繁正如许，莫教辜负锦城春。
赠蒲察元帅七首·其二
作者：耶律楚材
朝代：金
体裁：七言律诗

积年飘泊困边尘，闲过西隅谒故人。忙唤贤姬寻器皿，便呼辽客奏筝𥱧。葡萄架底葡萄酒，杷榄花前杷榄仁。酒酽花繁正如许，莫教辜负锦城春。
赠蒲察元帅七首·其五
作者：耶律楚材
朝代：金
体裁：七言律诗

筵前且尽主人心，明烛厌厌饮夜深。素袖佳人学汉舞，碧髯官妓拨胡琴。轻分茶浪飞香雪，旋擘橙杯破软金。五夜欢心犹未已，从教斜月下疏林。
赠蒲察元帅七首·其六
作者：耶律楚材
朝代：金
体裁：七言律诗

主人开宴醉华胥，一派丝篁沸九衢。黯紫葡萄垂马乳，轻黄杷榄灿牛酥。金波泛蚁斟欢伯，雪浪浮花点酪奴。忙里偷闲谁若此，西行万里亦良图。
赠蒲察元帅七首·其四
作者：耶律楚材
朝代：金
体裁：七言律诗

使君排饭宴南溪，不枉从君鸟鼠西。春薤旋浇浓鹿尾，腊糟微浸软驼蹄。丝丝鱼脍明如玉，屑屑鸡生烂似泥。白面书生知此味，从今更不嗜黄齑。
赠贾非熊抟霄一首
作者：耶律楚材
朝代：金
体裁：七言律诗

二陆尊贤擅美声，月评难弟亦难兄。西庵挥麈谈三界，北观携琴论五行。休道酒仙无太白，须知诗伯有飞卿。奇人辐辏君门下，占断西州好士名。
赠辽西李郡王
作者：耶律楚材
朝代：金
体裁：七言绝句

我本东丹八叶花，先生贤祖相林牙。而今四海归王化，明月青天却一家。
赠高善长一百韵
作者：耶律楚材
朝代：金
体裁：诗

君本辽阳人，家居华表傍。随任来燕然，卜筑金台坊。
幼蒙父兄训，读书登上庠。大义治三传，左氏为纪纲。
诗书究微理，易道宗京房。吏学亦精妙，议论如馨香。
行道有馀力，下笔能诗章。典雅继李杜，浮华笑陈梁。
当年辟科举，郡国求圭璋。御围屡不捷，在前饶秕糠。
先生乃医隐，退身慕羲皇。难素透玄旨，针砭能起僵。
可并华扁迹，可联和缓芳。门生皆良医，西海高名扬。
昔我知君名，方且王事忙。兵尘隔东西，忽成参与商。
君初涉洛瀍，我已达燉煌。瀚海浪奔激，金山路彷徨。
西游几万里，两鬓今苍苍。西方好风土，大率无蚕桑。
家家植木绵，是为垄种羊。年年旱作魃，未识舞𪄲鴹。
决水溉田圃，无岁无丰穰。远近无饥人，四野栖馀粮。
是以农民家，处处皆池塘。飞泉绕曲水，亦可斟流觞。
早春而晚秋，河中类馀杭。濯足或濯缨，肥水如沧浪。
杂花间侧柏，园林如绣妆。烂醉蒲萄酒，渴饮石榴浆。
随分有弦管，巷陌杂优倡。佳人多碧髯，皎皎白衣裳。
市井安丘坟，畎亩连城隍。货钱无孔郭，卖饭称斤量。
甘瓜如马首，大者狐可藏。采杏兼食核，餐瓜悉去瓤。
西瓜大如鼎，半枚已满筐。芭榄贱如枣，可爱白沙糖。
人生为口腹，何必思吾乡。一住十馀年，物我皆相忘。
神祖上仙去，圣主登明堂。驲骑徵我归，忝位居岩廊。
河表寒旧盟，鄜秦成战场。翠华乃南渡，鸾驭声锵锵。
六军临孟津，偏师出太行。间路入斜谷，南鄙侵寿唐。
犄角皆受敌，应战实未遑。一旦汴梁破，何足倚金汤。
下诏求名医，先生隐药囊。驰轺来北阙，失措空仓惶。
我于群鸡中，忽见孤凤凰。下马执君手，涕泪其如滂。
我叹白头翁，君亦嗟髯郎。停灯话旧事，谈笑吐肺肠。
酬酢觅佳句，沉思搜微茫。湛然访医药，预备庸何妨。
高君略启口，确论闻未尝：「医术与治道，二者元一方。
武事类药石，文事如膏粱。膏粱日日用，药石藏巾箱。
一朝有急病，药石施锋铓。病愈速藏药，膏粱复如常。
缓急寇难作，大剑须长枪。寇止兵弗戢，自焚必不长。
发表勿攻里，治内无外伤。朝廷有内乱，安可摇边疆。
疆场或警急，中变决自戕。阴病阳脉生，阳症阴脉亡。
暴法譬之阴，仁政喻之阳。太平虽日久，恣暴降百殃。
大乱遍天下，行仁降百祥。一君必二臣，佐使仍参详。
不殊世间事，烝民无二王。国老似甘草，良将比大黄。
一缓辅一急，一柔济一刚。病来不速治，安居养豺狼。
疾作傥无药，遇水泛舟航。病固有寒热，药性分温凉。
疗热用连糵，理寒宜桂姜。君子与小人，礼刑令相当。
虚者补其嬴，实者泻其强。扶衰食枸杞，破血服槟榔。
抑高举其下，天道犹弓张。损馀补不足，贫富无低昂。
寒多成冷痼，热盛为疮疡。政猛民伤残，政慢贼猖狂。
保生必求源，胃府为太仓。四时胃为主，端居镇中央。
朝廷天下本，本固邦家昌。实实而虚虚，其谋元不臧。
五行不偏胜，所以寿而康。太宗平府兵，是致威要荒。
未病宜预治，未乱宜预防。贼臣弑君父，祸难生萧墙。
辨之由不早，即渐成坚霜。心腹尚难治，况复及膏肓。」
湛然闻此语，不觉兴胡床。谢君赠诲言，苦口如药良。
问一而得二，和璧并夜光。走笔书新诗，一笑呈龙冈。
赠高善长一百韵
作者：耶律楚材
朝代：金

君本辽阳人，家居华表傍。随任来燕然，卜筑金台坊。幼蒙父兄训，读书登上庠。大义治三传，左氏为纪纲。诗书究微理，易道宗京房。吏学亦精妙，议论如馨香。行道有馀力，下笔能诗章。典雅继李杜，浮华笑陈梁。当年辟科举，郡国求圭璋。御围屡不捷，在前饶秕糠。先生乃医隐，退身慕羲皇。难素透玄旨，针砭能起僵。可并华扁迹，可联和缓芳。门生皆良医，西海高名扬。昔我知君名，方且王事忙。兵尘隔东西，忽成参与商。君初涉洛瀍，我已达燉煌。瀚海浪奔激，金山路徬徨。西游几万里，两鬓今苍苍。西方好风土，大率无蚕桑。家家植木绵，是为垄种羊。年年旱作魃，未识舞？鴹。决水溉田圃，无岁无丰穰。远近无饥人，四野栖馀粮。是以农民家，处处皆池塘。飞泉绕曲水，亦可斟流觞。早春而晚秋，河中类馀杭。濯足或濯缨，肥水如沧浪。杂花间侧柏，园林如绣妆。烂醉蒲萄酒，渴饮石榴浆。随分有弦管，巷陌杂优倡。佳人多碧髯，皎皎白衣裳。市井安丘坟，畎亩连城隍。货钱无孔郭，卖饭称斤量。甘瓜如马首，大者狐可藏。采杏兼食核，餐瓜悉去瓤。西瓜大如鼎，半枚已满筐。芭榄贱如枣，可爱白沙糖。人生为口腹，何必思吾乡。一住十馀年，物我皆相忘。神祖上仙去，圣主登明堂。驲骑徵我归，忝位居岩廊。河表寒旧盟，鄜秦成战场。翠华乃南渡，鸾驭声锵锵。六军临孟津，偏师出太行。间路入斜谷，南鄙侵寿唐。犄角皆受敌，应战实未遑。一旦汴梁破，何足倚金汤。下诏求名医，先生隐药囊。驰轺来北阙，失措空仓惶。我于群鸡中，忽见孤凤凰。下马执君手，涕泪其如滂。我叹白头翁，君亦嗟髯郎。停灯话旧事，谈笑吐肺肠。酬酢觅佳句，沈思搜微茫。湛然访医药，预备庸何妨。高君略启口，确论闻未尝：「医术与治道，二者元一方。武事类药石，文事如膏粱。膏粱日日用，药石藏巾箱。一朝有急病，药石施锋铓。病愈速藏药，膏粱复如常。缓急寇难作，大剑须长枪。寇止兵弗戢，自焚必不长。发表勿攻里，治内无外伤。朝廷有内乱，安可摇边疆。疆场或警急，中变决自戕。阴病阳脉生，阳症阴脉亡。暴法譬之阴，仁政喻之阳。太平虽日久，恣暴降百殃。大乱遍天下，行仁降百祥。一君必二臣，佐使仍参详。不殊世间事，烝民无二王。国老似甘草，良将比大黄。一缓辅一急，一柔济一刚。病来不速治，安居养豺狼。疾作傥无药，遇水泛舟航。病固有寒热，药性分温凉。疗热用连糵，理寒宜桂姜。君子与小人，礼刑令相当。虚者补其嬴，实者泻其强。扶衰食枸杞，破血服槟榔。抑高举其下，天道犹弓张。损馀补不足，贫富无低昂。寒多成冷痼，热盛为疮疡。政猛民伤残，政慢贼猖狂。保生必求源，胃府为太仓。四时胃为主，端居镇中央。朝廷天下本，本固邦家昌。实实而虚虚，其谋元不臧。五行不偏胜，所以寿而康。太宗平府兵，是致威要荒。未病宜预治，未乱宜预防。贼臣弑君父，祸难生萧墙。辨之由不早，即渐成坚霜。心腹尚难治，况复及膏肓。」湛然闻此语，不觉兴胡床。谢君赠诲言，苦口如药良。问一而得二，和璧并夜光。走笔书新诗，一笑呈龙冈。
赠高善长一百韵
作者：耶律楚材
朝代：金
体裁：古风

君本辽阳人，家居华表傍。随任来燕然，卜筑金台坊。幼蒙父兄训，读书登上庠。大义治三传，左氏为纪纲。诗书究微理，易道宗京房。吏学亦精妙，议论如馨香。行道有馀力，下笔能诗章。典雅继李杜，浮华笑陈梁。当年辟科举，郡国求圭璋。御围屡不捷，在前饶秕糠。先生乃医隐，退身慕羲皇。难素透玄旨，针砭能起僵。可并华扁迹，可联和缓芳。门生皆良医，西海高名扬。昔我知君名，方且王事忙。兵尘隔东西，忽成参与商。君初涉洛瀍，我已达燉煌。瀚海浪奔激，金山路徬徨。西游几万里，两鬓今苍苍。西方好风土，大率无蚕桑。家家植木绵，是为垄种羊。年年旱作魃，未识舞�鴹。决水溉田圃，无岁无丰穰。远近无饥人，四野栖馀粮。是以农民家，处处皆池塘。飞泉绕曲水，亦可斟流觞。早春而晚秋，河中类馀杭。濯足或濯缨，肥水如沧浪。杂花间侧柏，园林如绣妆。烂醉蒲萄酒，渴饮石榴浆。随分有弦管，巷陌杂优倡。佳人多碧髯，皎皎白衣裳。市井安丘坟，畎亩连城隍。货钱无孔郭，卖饭称斤量。甘瓜如马首，大者狐可藏。采杏兼食核，餐瓜悉去瓤。西瓜大如鼎，半枚已满筐。芭榄贱如枣，可爱白沙糖。人生为口腹，何必思吾乡。一住十馀年，物我皆相忘。神祖上仙去，圣主登明堂。驲骑徵我归，忝位居岩廊。河表寒旧盟，鄜秦成战场。翠华乃南渡，鸾驭声锵锵。六军临孟津，偏师出太行。间路入斜谷，南鄙侵寿唐。犄角皆受敌，应战实未遑。一旦汴梁破，何足倚金汤。下诏求名医，先生隐药囊。驰轺来北阙，失措空仓惶。我于群鸡中，忽见孤凤凰。下马执君手，涕泪其如滂。我叹白头翁，君亦嗟髯郎。停灯话旧事，谈笑吐肺肠。酬酢觅佳句，沈思搜微茫。湛然访医药，预备庸何妨。高君略启口，确论闻未尝：「医术与治道，二者元一方。武事类药石，文事如膏粱。膏粱日日用，药石藏巾箱。一朝有急病，药石施锋铓。病愈速藏药，膏粱复如常。缓急寇难作，大剑须长枪。寇止兵弗戢，自焚必不长。发表勿攻里，治内无外伤。朝廷有内乱，安可摇边疆。疆场或警急，中变决自戕。阴病阳脉生，阳症阴脉亡。暴法譬之阴，仁政喻之阳。太平虽日久，恣暴降百殃。大乱遍天下，行仁降百祥。一君必二臣，佐使仍参详。不殊世间事，烝民无二王。国老似甘草，良将比大黄。一缓辅一急，一柔济一刚。病来不速治，安居养豺狼。疾作傥无药，遇水泛舟航。病固有寒热，药性分温凉。疗热用连糵，理寒宜桂姜。君子与小人，礼刑令相当。虚者补其嬴，实者泻其强。扶衰食枸杞，破血服槟榔。抑高举其下，天道犹弓张。损馀补不足，贫富无低昂。寒多成冷痼，热盛为疮疡。政猛民伤残，政慢贼猖狂。保生必求源，胃府为太仓。四时胃为主，端居镇中央。朝廷天下本，本固邦家昌。实实而虚虚，其谋元不臧。五行不偏胜，所以寿而康。太宗平府兵，是致威要荒。未病宜预治，未乱宜预防。贼臣弑君父，祸难生萧墙。辨之由不早，即渐成坚霜。心腹尚难治，况复及膏肓」。湛然闻此语，不觉兴胡床。谢君赠诲言，苦口如药良。问一而得二，和璧并夜光。走笔书新诗，一笑呈龙冈。
赠高善长一百韵
作者：耶律楚材
朝代：金
体裁：古风

君本辽阳人，家居华表傍。随任来燕然，卜筑金台坊。幼蒙父兄训，读书登上庠。大义治三传，左氏为纪纲。诗书究微理，易道宗京房。吏学亦精妙，议论如馨香。行道有馀力，下笔能诗章。典雅继李杜，浮华笑陈梁。当年辟科举，郡国求圭璋。御围屡不捷，在前饶秕糠。先生乃医隐，退身慕羲皇。难素透玄旨，针砭能起僵。可并华扁迹，可联和缓芳。门生皆良医，西海高名扬。昔我知君名，方且王事忙。兵尘隔东西，忽成参与商。君初涉洛瀍，我已达燉煌。瀚海浪奔激，金山路徬徨。西游几万里，两鬓今苍苍。西方好风土，大率无蚕桑。家家植木绵，是为垄种羊。年年旱作魃，未识舞𪄲鴹。决水溉田圃，无岁无丰穰。远近无饥人，四野栖馀粮。是以农民家，处处皆池塘。飞泉绕曲水，亦可斟流觞。早春而晚秋，河中类馀杭。濯足或濯缨，肥水如沧浪。杂花间侧柏，园林如绣妆。烂醉蒲萄酒，渴饮石榴浆。随分有弦管，巷陌杂优倡。佳人多碧髯，皎皎白衣裳。市井安丘坟，畎亩连城隍。货钱无孔郭，卖饭称斤量。甘瓜如马首，大者狐可藏。采杏兼食核，餐瓜悉去瓤。西瓜大如鼎，半枚已满筐。芭榄贱如枣，可爱白沙糖。人生为口腹，何必思吾乡。一住十馀年，物我皆相忘。神祖上仙去，圣主登明堂。驲骑徵我归，忝位居岩廊。河表寒旧盟，鄜秦成战场。翠华乃南渡，鸾驭声锵锵。六军临孟津，偏师出太行。间路入斜谷，南鄙侵寿唐。犄角皆受敌，应战实未遑。一旦汴梁破，何足倚金汤。下诏求名医，先生隐药囊。驰轺来北阙，失措空仓惶。我于群鸡中，忽见孤凤凰。下马执君手，涕泪其如滂。我叹白头翁，君亦嗟髯郎。停灯话旧事，谈笑吐肺肠。酬酢觅佳句，沈思搜微茫。湛然访医药，预备庸何妨。高君略启口，确论闻未尝：「医术与治道，二者元一方。武事类药石，文事如膏粱。膏粱日日用，药石藏巾箱。一朝有急病，药石施锋铓。病愈速藏药，膏粱复如常。缓急寇难作，大剑须长枪。寇止兵弗戢，自焚必不长。发表勿攻里，治内无外伤。朝廷有内乱，安可摇边疆。疆场或警急，中变决自戕。阴病阳脉生，阳症阴脉亡。暴法譬之阴，仁政喻之阳。太平虽日久，恣暴降百殃。大乱遍天下，行仁降百祥。一君必二臣，佐使仍参详。不殊世间事，烝民无二王。国老似甘草，良将比大黄。一缓辅一急，一柔济一刚。病来不速治，安居养豺狼。疾作傥无药，遇水泛舟航。病固有寒热，药性分温凉。疗热用连糵，理寒宜桂姜。君子与小人，礼刑令相当。虚者补其嬴，实者泻其强。扶衰食枸杞，破血服槟榔。抑高举其下，天道犹弓张。损馀补不足，贫富无低昂。寒多成冷痼，热盛为疮疡。政猛民伤残，政慢贼猖狂。保生必求源，胃府为太仓。四时胃为主，端居镇中央。朝廷天下本，本固邦家昌。实实而虚虚，其谋元不臧。五行不偏胜，所以寿而康。太宗平府兵，是致威要荒。未病宜预治，未乱宜预防。贼臣弑君父，祸难生萧墙。辨之由不早，即渐成坚霜。心腹尚难治，况复及膏肓」。湛然闻此语，不觉兴胡床。谢君赠诲言，苦口如药良。问一而得二，和璧并夜光。走笔书新诗，一笑呈龙冈。
赵州柏树颂
作者：耶律楚材
朝代：金
体裁：七言绝句

古佛犹存旧道场，庭前依旧柏苍苍。莫谤诸州无此语，禅林奔走错商量。
跋定僧岩
作者：耶律楚材
朝代：金
体裁：七言绝句

玉岩三尺碧玲珑，入定僧迷一色功。打入无明山鬼窟，不知何日透真空。
跋白乐天慵屏图
作者：耶律楚材
朝代：金
体裁：七言绝句

三杯兀兀元如道，一觉昏昏恰似真。不识香山慵睡意，知音自有个中人。
转灯
作者：耶律楚材
朝代：金
体裁：古风

安庆作戏灯，惠然来赠我。藏灯藉微明，细火薰其座。乘兹风火力，盘旋如转磨。中有角抵人，挥臂不知祸。团团十万匝，轮回莫能躲。此灯虽戏具，无果大因果。三世尘沙佛，皆如转灯过。三千大千界，成坏亦风火。所以明眼人，重道轻利货。生死比梦寐，荣华等涕唾。长行此观心，人间都看破。多少看灯人，知音无一个。
辛巳闰月西域山城值雨
作者：耶律楚材
朝代：金
体裁：七言律诗

冷云携雨到山城，未敢冲泥傍险行。夜听窗声初变雪，晓窥檐溜已垂冰。泪凝孤枕三停湿，花结残灯一半明。又向茅亭留一宿，行云行雨本无情。
过东胜用先君文献公韵二首
作者：耶律楚材
朝代：金

荒城萧洒枕长河，古字碑文半灭磨。青冢路遥人去少，黑山寒重雁来多。正愁晓雪冰生砚，不忿西风叶坠柯。偶忆先君旧游处，潸然不奈此情何。依然千里旧山河，事改时移随变磨。巢许家风乌可少，萧曹勋业未为多。可伤陵变须耕海，不待棋终已烂柯。翻手荣枯成底事，不如归去入无何。
过东胜用先君文献公韵二首·其一
作者：耶律楚材
朝代：金
体裁：七言律诗

荒城萧洒枕长河，古字碑文半灭磨。青冢路遥人去少，黑山寒重雁来多。正愁晓雪冰生砚，不忿西风叶坠柯。偶忆先君旧游处，潸然不奈此情何。
过东胜用先君文献公韵二首·其二
作者：耶律楚材
朝代：金
体裁：七言律诗

依然千里旧山河，事改时移随变磨。巢许家风乌可少，萧曹勋业未为多。可伤陵变须耕海，不待棋终已烂柯。翻手荣枯成底事，不如归去入无何。
过云中和张仲先韵
作者：耶律楚材
朝代：金
体裁：七言律诗

致泽君民本不难，言轻无用愧偷安。十年潦倒功何在，三径荒凉盟已寒。岩下藏名思傅说，林间谈道谒丰干。挂冠神武当归去，自有夔龙辅可汗。
过云中和张伯坚韵
作者：耶律楚材
朝代：金
体裁：七言律诗

一扫氐羌破吐浑，群雄悉入北朝吞。自怜西域十年客，谁识东丹八叶孙。射虎将军皆建节，飞龙天子未更元。我惭才略非良器，封禅书成不敢言。
过云中和王正夫韵
作者：耶律楚材
朝代：金
体裁：七言律诗

白雪阳春寡和音，谁人解听没弦琴。诗书事业真堪笑，刀笔功名未可钦。不信西天三步远，焉知东海一杯深。元来佛法无多子，何必嵩山谒少林。
过云中赠别李尚书
作者：耶律楚材
朝代：金
体裁：七言律诗

谁识云中李谪仙，诗如文锦酒如川。十亩良园君有趣，一廛薄土我无缘。旧恨常来春梦里，新吟不到客愁边。明朝分手天涯去，他日相逢又几年。
过云川和刘正叔韵
作者：耶律楚材
朝代：金
体裁：七言律诗

西域风尘汗漫游，十年辜负旧渔舟。曾观八阵云奔速，亲见三川席卷收。烟锁居延苏子恨，云埋青冢汉家羞。深思篱下西风醉，谁羡班超万里侯。
过夏国新安县
作者：耶律楚材
朝代：金
体裁：诗

昔年今日度松关，车马崎岖行路难。
瀚海潮喷千浪白，天山风吼万林丹。
气当霜降十分爽，月比中秋一倍寒。
回首三秋如一梦，梦中不觉到新安。
过夏国新安县
作者：耶律楚材
朝代：金
体裁：七言律诗

昔年今日渡松关，车马崎岖行路难。瀚海潮喷千浪白，天山风吼万林丹。气当霜降十分爽，月比中秋一倍寒。回首三秋如一梦，梦中不觉到新安。
过天城和靳泽民韵
作者：耶律楚材
朝代：金
体裁：七言律诗

西征扈从过龙庭，误得东州浪播名。琴阮因缘真有味，诗书事业拙谋生。咄嗟兴废悲三叹，倏忽荣枯梦一惊。何日解官归旧隐，满园松菊小庵清。
过天宁寺用彦老韵二首·其一
作者：耶律楚材
朝代：金
体裁：七言律诗

十年不得舞衣班，行尽天涯万里山。黄阁伴食空皓首，苍生未济漫胡颜。新朝兵革征方急，旧隐烟霞尚未还。衮衮簿书尘满眼，衰翁奚暇谒松关。
过天宁寺用彦老韵二首·其二
作者：耶律楚材
朝代：金
体裁：七言绝句

今日从征亦偶然，天宁遐想思悬悬。贪荣不得还山去，须信衰翁未古贤。
过天山周敬之席上和人韵二首
作者：耶律楚材
朝代：金

沦落天涯数十秋，区区班笔早年投。采薇山下慵拈草，洗耳溪边懒饮牛。振武扬威难射虎，忘机绝虑不惊鸥。当年射策承明殿，未必轻轻输吕筹。憩马居延酒半醺，寂寥寒馆变春温。未能鹏翼腾溟海，不得鸿音过雁门。千里云烟青冢暗，一天风雪黑山昏。天涯幸遇知音士，子细论文共一樽。
过天山周敬之席上和人韵二首·其一
作者：耶律楚材
朝代：金
体裁：七言律诗

沦落天涯数十秋，区区班笔早年投。采薇山下慵拈草，洗耳溪边懒饮牛。振武扬威难射虎，忘机绝虑不惊鸥。当年射策承明殿，未必轻轻输吕筹。
过天山周敬之席上和人韵二首·其二
作者：耶律楚材
朝代：金
体裁：七言律诗

憩马居延酒半醺，寂寥寒馆变春温。未能鹏翼腾溟海，不得鸿音过雁门。千里云烟青冢暗，一天风雪黑山昏。天涯幸遇知音士，子细论文共一樽。
过天山和上人韵二绝
作者：耶律楚材
朝代：金

从征万里走风沙，南北东西总是家。落得胸中空索索，凝然心是白莲花。一入空门我畅哉，浮云名利已忘怀。无心对镜谁能识，优钵罗花火里开。
过天山和上人韵二绝·其一
作者：耶律楚材
朝代：金
体裁：七言绝句

从征万里走风沙，南北东西总是家。落得胸中空索索，凝然心是白莲花。
过天山和上人韵二绝·其二
作者：耶律楚材
朝代：金
体裁：七言绝句

一入空门我畅哉，浮云名利已忘怀。无心对镜谁能识，优钵罗花火里开。
过天德和王辅之四首
作者：耶律楚材
朝代：金

天纵吾君大圣人，天兵所指弭烟尘。三齐电扫何须郦，六国雷驱不用秦。诛佞未闻曾请剑，劾奸谁肯试埋轮。伴食黄阁空无辅，自笑龙钟一老臣。六师严驾渡长河，师不留行谁敢何！千里旌旗翻锦浪，一声金鼓振寒波。殷亡谁道三仁在，康灭空传五子歌。唾手要荒归一统，汉唐鸿业未能过。积年叨禄领台司，位重才微甚不宜。地上流钱惭晏算，樽前决胜愧良帷。过实声问传人口，似直愚忠结主知。三径荒凉松菊在，他时舍此复何之。整老先生本素臣，洪才大笔力千钧。沽名不筑传岩版，贾世谁垂渭水纶。舟泛五湖希范蠡，腰悬六印笑苏秦。韦编三绝耽羲易，萧散风神真隐人。
过天德和王辅之四首·其一
作者：耶律楚材
朝代：金
体裁：七言律诗

天纵吾君大圣人，天兵所指弭烟尘。三齐电扫何须郦，六国雷驱不用秦。诛佞未闻曾请剑，劾奸谁肯试埋轮。伴食黄阁空无辅，自笑龙钟一老臣。
过天德和王辅之四首·其三
作者：耶律楚材
朝代：金
体裁：七言律诗

积年叨禄领台司，位重才微甚不宜。地上流钱惭晏算，樽前决胜愧良帷。过实声问传人口，似直愚忠结主知。三径荒凉松菊在，他时舍此复何之。
过天德和王辅之四首·其二
作者：耶律楚材
朝代：金
体裁：七言律诗

六师严驾渡长河，师不留行谁敢何！千里旌旗翻锦浪，一声金鼓振寒波。殷亡谁道三仁在，康灭空传五子歌。唾手要荒归一统，汉唐鸿业未能过。
过天德和王辅之四首·其四
作者：耶律楚材
朝代：金

整老先生本素臣，洪才大笔力千钧。沽名不筑传岩版，贾世谁垂渭水纶。舟泛五湖希范蠡，腰悬六印笑苏秦。韦编三绝耽羲易，萧散风神真隐人。
过天德和王辅之四首·其四
作者：耶律楚材
朝代：金
体裁：七言律诗

整老先生本素臣，洪才大笔力千钧。沽名不筑傅岩版，贾世谁垂渭水纶。舟泛五湖希范蠡，腰悬六印笑苏秦。韦编三绝耽羲易，萧散风神真隐人。
过天德用迁上人韵
作者：耶律楚材
朝代：金
体裁：七言绝句

行尽中原二百州，黄能往往不吞钩。而今再出天山道，收拾纶竿北海游。
过太原南阳镇题紫薇观壁三首
作者：耶律楚材
朝代：金

廷臣侍从蔑前驱，道侣忻奔迓使车。县吏喜闻新号令，村民争认旧中书。累累山果盈磁钵，薄薄浊醪半瓦壶。隐逸竞询新事迹，几时迁洛卜新都。吾皇巡狩用三驱，万骑千官奉帝车。北阙春颁劝农诏，南陬夜奏报捷书。士民安堵耕盈野，老幼迎郊浆满壶。伫看要荒归一统，天兵不日破东都。
过太原南阳镇题紫薇观壁三首·其一
作者：耶律楚材
朝代：金
体裁：七言律诗

廷臣侍从蔑前驱，道侣忻奔迓使车。县吏喜闻新号令，村民争认旧中书。累累山果盈磁钵，薄薄浊醪半瓦壶。隐逸竞询新事迹，几时迁洛卜新都。
过太原南阳镇题紫薇观壁三首·其三
作者：耶律楚材
朝代：金
体裁：七言绝句

三教根源本自同，愚人迷执强西东。南阳笑倒知音士，反改莲宫作道宫。
过太原南阳镇题紫薇观壁三首·其二
作者：耶律楚材
朝代：金
体裁：七言律诗

吾皇巡狩用三驱，万骑千官奉帝车。北阙春颁劝农诏，南陬夜奏报捷书。士民安堵耕盈野，老幼迎郊浆满壶。伫看要荒归一统，天兵不日破东都。
过平阳高庭英索诗强为一绝
作者：耶律楚材
朝代：金
体裁：七言绝句

一川秋色满东篱，雁字行行自写悲。试问省庵何所省，黄华红叶总堪诗。
过武川赠仆散令人
作者：耶律楚材
朝代：金
体裁：七言律诗

班姬流落到而今，闻道翻身入道林。歌扇舞裙忘旧业，药炉经卷半新吟。闲眠白昼三杯醉，静对青松一曲琴。更看他年栖隐处，蓬山楼阁五云深。
过沁园有感
作者：耶律楚材
朝代：金
体裁：七言律诗

昔年曾赏沁园春，今日重来迹已陈。水外无心修竹古，雪中含恨瘦梅新。垣颓月榭经兵火，草没诗碑覆劫尘。羞对覃怀昔时月，多情依旧照行人。
过济源和香山居士韵
作者：耶律楚材
朝代：金

覃怀胜游地，济渎垂名久。忽见乐天吟，笑我输先手。丽词金玉振，老笔风雷走。乘兴试续貂，启我谈天口。平湖涌泉注，清凉瑩无垢。凭槛瞰涟漪，风髯尘抖擞。龙孙十万竿，蓊翳浓阴厚。沁水济源东，天坛王屋右。秀色已可餐，何须杜康酒。步步总堪诗，佳篇如素有。赓酬淡相对，独有龙冈叟。亭上几徘徊，斜阳西入酉。晚年归意切，对此空沉首。何日遂初心，营居碧林后。
过济源和香山居士韵
作者：耶律楚材
朝代：金
体裁：古风

覃怀胜游地，济渎垂名久。忽见乐天吟，笑我输先手。丽词金玉振，老笔风雷走。乘兴试续貂，启我谈天口。平湖涌泉注，清凉莹无垢。凭槛瞰涟漪，风髯尘抖擞。龙孙十万竿，蓊翳浓阴厚。沁水济源东，天坛王屋右。秀色已可餐，何须杜康酒。步步总堪诗，佳篇如素有。赓酬淡相对，独有龙冈叟。亭上几徘徊，斜阳西入酉。晚年归意切，对此空沉首。何日遂初心，营居碧林后。
过济源登裴公亭用闲闲老人韵
作者：耶律楚材
朝代：金

山接青霄水浸空，山光滟滟水溶溶。
风回一镜揉蓝浅，雨过千峰泼黛浓。
过济源登裴公亭用闲闲老人韵四绝
作者：耶律楚材
朝代：金

一抱青山插碧空，平湖春水碧溶溶。裴公亭下千竿竹，撩我诗情得得浓。珍玉参差照底寒，闲闲佳句继香山。湛然不揆真堪笑，也敢题诗列壁间。绕垣乔木碧天参，松竹萧萧翳镜潭。他日携琴来隐此，林间乞我一禅庵。碧湖风定水痕平，雪竹幽禽自好声。我羡清源高隐士，干戈人世不知兵。
过济源登裴公亭用闲闲老人韵四绝·其一
作者：耶律楚材
朝代：金
体裁：七言绝句

一抱青山插碧空，平湖春水碧溶溶。裴公亭下千竿竹，撩我诗情得得浓。
过济源登裴公亭用闲闲老人韵四绝·其三
作者：耶律楚材
朝代：金
体裁：七言绝句

绕垣乔木碧天参，松竹萧萧翳镜潭。他日携琴来隐此，林间乞我一禅庵。
过济源登裴公亭用闲闲老人韵四绝·其二
作者：耶律楚材
朝代：金
体裁：七言绝句

珍玉参差照底寒，闲闲佳句继香山。湛然不揆真堪笑，也敢题诗列壁间。
过济源登裴公亭用闲闲老人韵四绝·其四
作者：耶律楚材
朝代：金
体裁：七言绝句

碧湖风定水痕平，雪竹幽禽自好声。我羡清源高隐士，干戈人世不知兵。
过深州慈氏院
作者：耶律楚材
朝代：金
体裁：七言律诗

今年扈从次饶沟，暂解征鞍慈氏游。世变劫灰何所有，人随兵火鲜能留。堂堂圣像孰曾识，烨烨真诠讵可求。醉墨淋漓洒尘壁，使人知我过深州。
过清源赠法云禅师
作者：耶律楚材
朝代：金
体裁：七言律诗

汾水禅师个里人，杖藜寻我过清源。半盂红果情何厚，一盏青灯话细论。山水景中君适意，兵戈堆里我消魂。他年相约云深处，松竹萧萧静掩门。
过燕京和陈秀玉韵五首
作者：耶律楚材
朝代：金

回首亲朋半土丘，嗟予十稔浪西游。半生兵革慵开眼，一纸功名暗点头。下士笑予谋计拙，至人知我谓心忧。再行不惮风沙恶，鹤迹云踪任去留。君恩犹未报山丘，自笑遐方汗漫游。客过玉关惊白发，要游金谷觅苍头。冷官待罪予为歉，陋巷居贫君不忧。犹望道行泽四海，敢辞沙漠久淹留。狐死曾闻尚首丘，悲予去国十年游。昆崙碧耸日落处，渤海西倾天尽头。君子云亡真我恨，斯文将丧是吾忧。尚期晚节回天意，隐忍龙庭且强留。馀生不得乐林丘，犹忆丁年选胜游。几帙残编聊映眼，一张衲被且蒙头。貔貅已报西门役，柱石犹怀东顾忧。自料荒疏成弃物，菟裘归计乞封留。空惊沧海变陵丘，白昼分明梦里游。除妄楔边重出楔，求真头上更安头。亨通富贵刚生喜，苦恼悲愁强作忧。斫断葛藤闲伎俩，系驴橛子不须留。
过燕京和陈秀玉韵五首·其一
作者：耶律楚材
朝代：金
体裁：七言律诗

回首亲朋半土丘，嗟予十稔浪西游。半生兵革慵开眼，一纸功名暗点头。下士笑予谋计拙，至人知我谓心忧。再行不惮风沙恶，鹤迹云踪任去留。
过燕京和陈秀玉韵五首·其三
作者：耶律楚材
朝代：金
体裁：七言律诗

狐死曾闻尚首丘，悲予去国十年游。昆崙碧耸日落处，渤海西倾天尽头。君子云亡真我恨，斯文将丧是吾忧。尚期晚节回天意，隐忍龙庭且强留。
过燕京和陈秀玉韵五首·其二
作者：耶律楚材
朝代：金
体裁：七言律诗

君恩犹未报山丘，自笑遐方汗漫游。客过玉关惊白发，要游金谷觅苍头。冷官待罪予为歉，陋巷居贫君不忧。犹望道行泽四海，敢辞沙漠久淹留。
过燕京和陈秀玉韵五首·其五
作者：耶律楚材
朝代：金
体裁：七言律诗

空惊沧海变陵丘，白昼分明梦里游。除妄楔边重出楔，求真头上更安头。亨通富贵刚生喜，苦恼悲愁强作忧。斫断葛藤闲伎俩，系驴橛子不须留。
过燕京和陈秀玉韵五首·其四
作者：耶律楚材
朝代：金
体裁：七言律诗

馀生不得乐林丘，犹忆丁年选胜游。几帙残编聊映眼，一张衲被且蒙头。貔貅已报西门役，柱石犹怀东顾忧。自料荒疏成弃物，菟裘归计乞封留。
过燕京和陈秀玉韵五首和抟霄韵代水陆疏文因其韵为诗十首·其一
作者：耶律楚材
朝代：金
体裁：七言律诗

资生无畏济人深，便见能仁六度心。尘世捐财矜苦厄，寒林洒饭拔幽沈。既临巨海钩神物，试叩洪钟伺好音。今日湛然攀旧例，珠缨休惜挂祗林。
过白登和李振之韵
作者：耶律楚材
朝代：金
体裁：七言律诗

十年沦落困边城，今日龙钟返帝京。运拙不须求富贵，时危何处取功名。腾骧谁识孙阳骥，俊逸深思支遁鹰。客里逢君赠佳句，知音相见眼偏明。
过覃怀二绝
作者：耶律楚材
朝代：金

十年寥落隐穹庐，驿使空来好信无。再过覃怀觅陈迹，冰魂无恙影扶疏。信断江南望驿尘，十年辜负岭头春。而今重到覃怀地，却与梅花作主人。
过覃怀二绝·其一
作者：耶律楚材
朝代：金
体裁：七言绝句

十年寥落隐穹庐，驿使空来好信无。再过覃怀觅陈迹，冰魂无恙影扶疏。
过覃怀二绝·其二
作者：耶律楚材
朝代：金
体裁：七言绝句

信断江南望驿尘，十年辜负岭头春。而今重到覃怀地，却与梅花作主人。
过金山和人韵三绝
作者：耶律楚材
朝代：金

金山突兀翠霞高，清赏浑如享太牢。半夜穹庐伏枕卧，乱云深处野猿号。金山前畔水西流，一片晴山万里秋。萝月团团上东嶂，翠屏高挂水晶毬。金山万壑斗声清，山气空濛弄晚晴。我爱长天汉家月，照人依旧一轮明。
过金山和人韵三绝·其一
作者：耶律楚材
朝代：金
体裁：七言绝句

金山突兀翠霞高，清赏浑如享太牢。半夜穹庐伏枕卧，乱云深处野猿号。
过金山和人韵三绝·其三
作者：耶律楚材
朝代：金
体裁：七言绝句

金山万壑斗声清，山气空濛弄晚晴。我爱长天汉家月，照人依旧一轮明。
过金山和人韵三绝·其二
作者：耶律楚材
朝代：金
体裁：七言绝句

金山前畔水西流，一片晴山万里秋。萝月团团上东嶂，翠屏高挂水晶毬。
过金山用人韵
作者：耶律楚材
朝代：金
体裁：七言律诗

雪压山峰八月寒，羊肠樵路曲盘盘。千岩竞秀清人思，万壑争流壮我观。山腹云开岚色润，松巅风起雨声乾。光风满贮诗囊去，一度思山一度看。
过闾居河四首
作者：耶律楚材
朝代：金

河冰春尽水无声，靠岸钩鱼羡击冰。乍远南州如梦蝶，暂游北海若飞鹏。隋堤柳絮风何处，越岭梅花信莫凭。试暂停鞭望西北，迎风羸马不堪乘。北方寒凛古来称，亲见阴山冻鼠冰。战斗檐楹翻铁马，穷通棋势变金鹏。五车经史都无用，一鹗书章谁可凭。安得冲天畅予志，云舆六驭信风乘。一圣龙飞德足称，其亡凛凛涉春冰。千山风烈来从虎，万里云垂看举鹏。尧舜徽猷无阙失，良平妙算足依凭。华夷混一非多日，浮海长桴未可乘。自愧声名无可称，贤愚混世炭和冰。窃盐仓鼠初成蝠，喷浪溟鲲未化鹏。卖剑学耕食粗遣，买山归老价难凭。秋江月满西风软，何日扁舟独自乘。
过闾居河四首·其一
作者：耶律楚材
朝代：金
体裁：七言律诗

河冰春尽水无声，靠岸钩鱼羡击冰。乍远南州如梦蝶，暂游北海若飞鹏。隋堤柳絮风何处，越岭梅花信莫凭。试暂停鞭望西北，迎风羸马不堪乘。
过闾居河四首·其三
作者：耶律楚材
朝代：金
体裁：七言律诗

一圣龙飞德足称，其亡凛凛涉春冰。千山风烈来从虎，万里云垂看举鹏。尧舜徽猷无阙失，良平妙算足依凭。华夷混一非多日，浮海长桴未可乘。
过闾居河四首·其二
作者：耶律楚材
朝代：金
体裁：七言律诗

北方寒凛古来称，亲见阴山冻鼠冰。战斗檐楹翻铁马，穷通棋势变金鹏。五车经史都无用，一鹗书章谁可凭。安得冲天畅予志，云舆六驭信风乘。
过闾居河四首·其四
作者：耶律楚材
朝代：金
体裁：七言律诗

自愧声名无可称，贤愚混世炭和冰。窃盐仓鼠初成蝠，喷浪溟鲲未化鹏。卖剑学耕食粗遣，买山归老价难凭。秋江月满西风软，何日扁舟独自乘。
过阴山和人韵
作者：耶律楚材
朝代：金

阴山千里横东西，秋声浩浩鸣秋溪。
猿猱鸿鹄不能过，天兵百万驰霜蹄。
万倾松风落松子，郁郁苍苍映流水。
六丁何事夸神威，天台罗浮移到此。
云霞掩翳山重重，峰峦突兀何雄雄。
古来天险阻西域，人烟不与中原通。
细路萦纡斜复宜，山角摩天不盈尺。
溪风萧萧溪水寒，花落空山人影寂。
四十八桥横雁行，胜游奇观真非常。
临高俯视千万仞，令人凛凛生恐惶。
百里镜湖山顶上，旦暮云烟浮气象。
山南山北多幽绝，几派飞泉练千丈。
大河西注波无穷，千溪万壑皆会同。
君成绮语壮奇诞，造物缩手神无功。
山高四更才吐月，八月山峰半埋雪。
遥思山外屯边兵，西风冷彻征衣铁。
过阴山和人韵·其一
作者：耶律楚材
朝代：金
体裁：古风

阴山千里横东西，秋声浩浩鸣秋溪。猿猱鸿鹄不能过，天兵百万驰霜蹄。万顷松风落松子，郁郁苍苍映流水。天丁何事誇神威，天台、罗浮移到此。云霞掩翳山重重，峰峦突兀何雄雄。古来天险阻西域，人烟不与中原通。细路萦纡斜复直，山角摩天不盈尺。溪风萧萧溪水寒，花落空山人影寂。四十八桥横雁行，胜游奇观真非常。临高俯视千万仞，令人凛凛生恐惶。百里镜湖山顶上，旦暮云烟浮气象。山南山北多幽绝，几派飞泉练千丈。大河西注波无穷，千溪万壑皆会同。君成绮语壮奇诞，造物缩手神无功。山高四更才吐月，八月山峰半埋雪。遥思山外屯边兵，西风冷彻征衣铁。
过阴山和人韵·其三
作者：耶律楚材
朝代：金
体裁：七言律诗

八月阴山雪满沙，清光凝目眩生花。插天绝壁喷晴月，擎海层峦吸翠霞。松桧丛中疏畎亩，藤萝深处有人家。横空千里雄西域，江左名山不足誇。
过阴山和人韵·其二
作者：耶律楚材
朝代：金
体裁：五言律诗

羸马阴山道，悠然远思寥。青峦云霭霭，黄叶雨萧萧。未可行周礼，谁能和舜韶。嗟吾浮海粟，何碍八风飘。
过阴山和人韵·其二
作者：耶律楚材
朝代：金

羸马阴山道，悠然远思寥。青峦云霭霭，黄叶雨萧萧。未可行周礼，谁能和舜韶。嗟吾浮海粟，何碍八风飘。八月阴山雪满沙，清光凝目眩生花。插天绝壁喷晴月，擎海层峦吸翠霞。松桧丛中疏畎亩，藤萝深处有人家。横空千里雄西域，江左名山不足誇。阴山奇胜讵能名，断送新诗得得成。万叠峰峦擎海立，千层松桧接云平。三年沙塞吟魂遁，一夜毡穹客梦清。遥想长安旧知友，能无知我此时情。
过阴山和人韵·其四
作者：耶律楚材
朝代：金
体裁：七言律诗

阴山奇胜讵能名，断送新诗得得成。万叠峰峦擎海立，千层松桧接云平。三年沙塞吟魂遁，一夜毡穹客梦清。遥想长安旧知友，能无知我此时情。
过青冢次贾抟霄韵二首
作者：耶律楚材
朝代：金

当年遗恨叹昭君，玉貌冰肤染塞尘。边塞未安嫔侮虏，朝廷何事拜功臣。朝云雁唳天山外，残日猿悲黑水滨。十里东风青冢道，落花犹似汉宫春。延寿丹青本诳君，和亲犹未敛胡尘。穹庐自恨嫔戎主，泉壤相逢愧汉臣。玉骨已消青冢底，香魂犹绕黑河滨。愁云暗锁天山路，野草闲花也怨春。
过青冢次贾抟霄韵二首·其一
作者：耶律楚材
朝代：金
体裁：七言律诗

当年遗恨叹昭君，玉貌冰肤染塞尘。边塞未安嫔侮虏，朝廷何事拜功臣。朝云雁唳天山外，残日猿悲黑水滨。十里东风青冢道，落花犹似汉宫春。
过青冢次贾抟霄韵二首·其二
作者：耶律楚材
朝代：金
体裁：七言律诗

延寿丹青本诳君，和亲犹未敛胡尘。穹庐自恨嫔戎主，泉壤相逢愧汉臣。玉骨已消青冢底，香魂犹绕黑河滨。愁云暗锁天山路，野草闲花也怨春。
过青冢用先君文献公韵
作者：耶律楚材
朝代：金
体裁：七言律诗

汉室空成一土丘，至今仍未雪前羞。不禁出塞涉沙碛，最恨临轩辞冕旒。幽怨半和青冢月，闲云常锁黑河秋。滔滔天堑东流水，不尽明妃万古愁。
还燕京题披云楼和诸士大夫韵
作者：耶律楚材
朝代：金
体裁：七言律诗

闲上披云第一重，离离禾黍汉家宫。窗开青锁招晴色，帘捲银钩揖晓风。好梦安排诗句里，闲愁分付酒杯中。静思二十年间事，聚散悲欢一梦同。
还燕和美德明一首
作者：耶律楚材
朝代：金
体裁：七言律诗

纷纷世态眩荣华，静里乾坤本不哗。琴阮生涯聊自适，诗书事业更何加。但期圣德泽天下，敢惜馀生寄海涯。可笑燕然旧游客，倚楼悲我客程赊。
连国华饯予出天山因用韵
作者：耶律楚材
朝代：金
体裁：七言律诗

十年不得舞衣班，一忆江南胆欲寒。黄犬候来秋自老，白云望断信何难。军中得句常横槊，客里伤心每据鞍。游子未归情几许，天山风雪正漫漫。
送侄九龄行
作者：耶律楚材
朝代：金
体裁：七言绝句

我欲归休与愿违，而方知命正宜归。闾山自有当年月，一舸西风赋式微。
送侄了真行
作者：耶律楚材
朝代：金
体裁：古风

吾兄继世禄，袭封食东平。幼子死王事，长安闺门英。孀居二十年，礼佛读传灯。一旦遇宗匠，了真训其名。前岁阳翟破，道服潜偷生。宁死不受辱，托疾燕山京。湛然怜孤族，赎汝为编氓。死生本如梦，宠辱真若惊。莫忘离乱苦，长思厌世情。三学有龙溪，叩参宜尽诚。喝碎须弥山，打破乾闼城。两头俱放下，枯木一枝荣。
送德润南行
作者：耶律楚材
朝代：金
体裁：七言绝句

燕然民庶久疮痍，摩抚疮痍正此时。暴吏猾胥谄君日，开缄三复味予诗。
送房孙重奴行
作者：耶律楚材
朝代：金
体裁：七言绝句

汝亦东丹十世孙，家亡国破一身存。而今正好行仁义，勿学轻薄辱我门。
送文叔南行
作者：耶律楚材
朝代：金
体裁：七言律诗

李子敦纯不入时，而今失志又南归。纵无手内毛生檄，自有囊中莱子衣。未得忠贞毗圣主，且将甘旨侍慈闱。鹓雏不忘冲天志，直待三年更一飞。
送燕京高庆民行
作者：耶律楚材
朝代：金
体裁：七言绝句

国事烦多我政忧，上章清选倅徵收。好陪刘晏勤王事，早使钱如地上流。
送王璘行
作者：耶律楚材
朝代：金
体裁：七言绝句

天涯九日出龙沙，冬后冬前却到家。馈运功成须报我，好游天汉上浮槎。
送省掾郭仲仁行
作者：耶律楚材
朝代：金
体裁：七言绝句

兰省而今已预名，还乡衣锦也为荣。辽阳干事须详悉，速驾星轺上玉京。
送西方子尚
作者：耶律楚材
朝代：金
体裁：七言律诗

西方子尚气凌云，一见忘年各任真。阴德传家宜有庆，义方垂训不违仁。雄文固可魁天下，确论曾无诡圣人。天产英才须有意，好将吾道济斯民。
送门人刘复亨征蜀
作者：耶律楚材
朝代：金
体裁：七言律诗

诚之识我二十年，不读经书不学禅。误尔儒冠好投笔，过人勋业好加鞭。浣花溪畔春如画，濯锦江边酒似川。壮岁从军真乐事，邓侯遗躅勉争先。
送门人刘德真征蜀
作者：耶律楚材
朝代：金
体裁：七言律诗

门弟辽阳刘德真，刚直木讷近乎仁。怜君粗有才学术，师我精通天地人。今日从军征两剑，他时拥旆入三秦。三辰测验须吾子，创作天朝宝历新。
送韩浩然用马朝卿韵
作者：耶律楚材
朝代：金
体裁：七言律诗

开怀樽俎笑谈倾，未暇论文君已行。富贵涂亨渠易致，诗篇韵险我难赓。已成倾盖金兰友，安用沾襟儿女情。准拟秋深迓归骑，一樽浊酒远相迎。